
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

Οχι οτα μεροκάματα εξαθλίωσης 

6400 ΚΑΘΑΡΟ ΚΑΤΩΤΑΤΟ 
ΒΑΣΙΚΟ ΜΕΡΟΚΑΜΑΤΟ 


Είμαστε σε μια περίοδο που το 
θέμα των μεροκάματων και των μί¬ 
σθιόν των εργαζομένων βρίσκεται 
στην πρώτη γραμμή των συζητή¬ 
σεων. Αυτό τόσο εξαιτίας της ει¬ 
σοδηματικής πολιτικής όσο και της 
καταγγελίας από τη ΓΣΕΕ της Ε¬ 
θνικής Συλλογικής Σύμβασης Ερ¬ 
γασίας. 

Απ’ όλες τις συζητήσεις, τις δια- 
βουλεύσεις και τις αλλεπάλληλες 
συνεδριάσεις των συνδικαλιστι¬ 
κών οργάνων λείπει με προκλητι¬ 
κό τρόπο αυτό που αποτελεί τη με¬ 
γαλύτερη ανηθικότητα και συμπυ¬ 
κνώνει την ταξική εκμετάλλευση: 
το μεροκάματο του ανειδίκευτου 
εργάτη. 

Λείπει δηλαδή έστω και η συζή¬ 
τηση πάνω στους υλικούς όρους 
που διαμορφώνουν τη ζωή του βιο¬ 
μηχανικού προλεταριάτου. Εκείνης 
της κοινωνικής τάξης που αποτε¬ 
λεί ό,τι πιο προοδευτικό, ηθικό και 
ανιδιοτελές υπάρχει στην ελληνι¬ 
κή κοινωνία. 

Η τάξη των κολασμένων, αυτών 
των ανθρώπων που κρατάνε στα 
χέρια τους την παραγωγική διαδι¬ 
κασία της χώρας και αμείβονται 
γι’ αυτό με κάθε κοινωνικό, πολι¬ 
τικό, συνδικαλιστικό και πολιτι¬ 
στικό παραγκωνισμό και απομό¬ 
νωση. 

Σε μια κοινωνία που κυριαρχεί¬ 
ται από τη σοσιαλφασιστική βαρ¬ 
βαρότητα, στηριγμένη σε μια διε¬ 
φθαρμένη κρατική γραφειοκρατία, 
και σ’ ένα μικροαστισμό που επέ¬ 
βαλε ο εύκολος πλουτισμός των 
πλατιών μεσαίων στρωμάτων, α¬ 
ποτελεί τη μεγαλύτερη κατάρα να 
είναι κανείς εργάτης, και μάλιστα 
ανιδείκευτος! 

Πώς λοιπόν μπορεί ν’ ασχολη¬ 
θεί αυτή η κοινωνία με τη ζωή που 
διαμορφώνει το μεροκάματο αυτής 
της τάξης; 

Ποιος μπορεί να σκεφτεί πως υ¬ 
πάρχουν εκατοντάδες χιλιάδες ερ¬ 
γατικές οικογένειες που ζουν με 
το μεροκάματο των 4.600 δρχ. κα¬ 
θαρά ή αντίστοιχο με το μισθό των 
115.000 δρχ. το μήνα; 

Οικογένειες που ζουν κυριολε¬ 
κτικά μέσα στην πείνα και την ε¬ 
ξαθλίωση, εργάτες που λιώνουν 
μέσα στη διπλοβάρδια και την υ¬ 
περωρία ή στη δεύτερη δουλειά του 
ποδαριού, παιδιά που από τα πιο 
τρυφερά τους χρόνια μπαίνουν στο 
κυνήγι του μεροκάματου, γυναίκες 


που αφήνουν τα παιδιά στο δρόμο 
για να ριχτούν και αυτές στη μάχη 
της επιβίωσης. 

Ένας ολάκερος προλεταριακός 
στρατός που μάχεται με νύχια και 
δόντια για να κρατηθεί όρθιος, που 
με ιδρώτα και αίμα κρατάει ακό¬ 
μα όρθιο μαζί του ό,τι έχει απομεί- 
νει από το βάραθρο της ελληνικής 
κοινωνίας. 

Δεν μπορεί λοιπόν κανένας φο¬ 
ρέας, ακόμα πιο πολύ αν θέλει να 
λέγεται εργατικός ή κομμουνιστι¬ 
κός, να μιλάει για πολιτική αυξή¬ 
σεων αν δε βάζει στο κέντρο αυ¬ 
τής της πολιτικής την αύξηση του 
μεροκάματου του βιομηχανικού ερ¬ 
γάτη, δηλαδή το ύψος του κατώ- 
τατου μεροκάματου. 

Μ’ αυτή τη βάση η ΟΑΚΚΕ θα 
καθορίσει την πολιτική της στο ζή¬ 
τημα της πάλης των αυξήσεων πά¬ 
νω στο μεροκάματο. 

Σύμφωνα με επίσημες στατιστι¬ 
κές, υπάρχουν πάνω από 1.500.000 
εργαζόμενοι που αμείβονται κάτω 
από το ποσό των 186.000 δρχ. το 
μήνα, ποσό που οι επιτροπές της 
Ε.Ε. έχουν καθορίσει σαν το όριο 
της φτώχειας για τον έλληνα ερ¬ 
γαζόμενο. 

Αν δεχτούμε το ποσό αυτό σαν 
όριο, παρά το ότι απέχει σημαντι¬ 
κά από την πραγματική κατάστα¬ 
ση της εργατικής οικογένειας ό¬ 
πως διαμορφώνεται μόνο και μόνο 
από το τρομαχτικό ύψος της αύ¬ 
ξησης των νέων ανέργων, τότε 
πρέπει να διαμορφωθεί ένα κα- 
τώτατο μεροκάματο ασφάλειας 
που να ανταποκρίνεται σ’ αυ¬ 
τό το όριο. 

Ας δούμε ποιο είναι αυτό: 

Στο χρόνο το όριο φτώχειας εί¬ 
ναι: 12 X 186.000 = 2.232.000. 

Το ποσό αυτό, αν το διαιρέσουμε 
με τους 14 μήνες, δηλαδή με τα 
δώρα και το επίδομα αδείας, μας 
δίνει ένα μηνιάτικο 159.500 δρχ. 
καθαρά, ή ένα μεροκάματο 
159.500:25 = 6.400 δρχ. περίπου κα¬ 
θαρά. 

Δηλαδή το όριο της φτώχειας, 
σύμφωνα με τις “επίσημες” εκτι¬ 
μήσεις, πρέπει να διαμορφωθεί στις 
6.400 δρχ. καθαρά. 

Σήμερα το κατώτατο μεροκάμα¬ 
το με βάση την εθνική συλλογική 
σύμβαση είναι 4.600 δρχ. καθαρά. 

Αντιστοιχεί δηλαδή σε μια αύ¬ 
ξηση 6.400-4.600 = 1.800 δρχ. τη μέ¬ 
ρα, ή ποσοστό 39%. 


Κάθε δηλαδή αύξηση του κατώ- 
τατου μεροκάματου κάτω απ’ αυ¬ 
τό το ποσοστό καταδικάζει τον ερ¬ 
γάτη ακόμα πιο πολύ στη φτώχεια 
και την εξαθλίωση. Μετά απ’ αυ¬ 
τή τη στοιχειώδη ανάλυση, κατα¬ 
λαβαίνει κανείς το μέγεθος της υ¬ 
ποκρισίας όταν οι διάφοροι “προ¬ 
στάτες” των εργατών συγκρούο¬ 
νται στη ΓΣΕΕ και στα άλλα συν¬ 
δικαλιστικά όργανα, με πρόσχημα 
το ψωμί των εργατών, βάζοντας 
ποσοστά αυξήσεων 3,5% + 3,5% σε 
δύο δόσεις, ή 8% ή και 12%, όταν 
“από χέρι”, που λέει ο λαός, έχουν 
καταδικάσει τους εργάτες στην 
πείνα και την εξαθλίωση. 

Υπάρχει ένα επιχείρημα για το 
πού θα βρεθούν αυτά τα λεφτά. 

Γιατί, όπως λέγουν, από τη μια 
τέτοια αύξηση θα έκανε ακόμη πιο 
ελλειμματικό τον κρατικό προϋπο- 


Η κυρίαρχη θέση στο ΠΑΣΟΚ εί¬ 
ναι ότι η παρατεταμένη ασθένεια του 
Παπανδρέου δημιουργεί πολιτικό, 
αλλά όχι θεσμικό πρόβλημα. Θέλουν 
να πουν μ’ αυτό ότι δεν είναι συ¬ 
νταγματικά υποχρεωτικό να αντικα- 
τασταθεί ο Παπανδρέου από ένα νέο 
πρωθυπουργό, αλλά ότι από πολιτι¬ 
κή άποψη η απουσία του πολύτιμου 
και ισχυρού αυτού ηγέτη δημιουργεί 
πρόβλημα. 

Η πραγματικότητα είναι αντίστρο¬ 
φη. Το πρόβλημα είναι βασικά 
συνταγματικό και μόνο επειδή το 
ΠΑΣΟΚ και οι υπόλοιπες κομματι¬ 
κές ηγεσίες δεν έχουν άριστες σχέ¬ 
σεις με τους αστικοδημοκρατικούς 
θεσμούς: είναι δυνατό να είναι ακό¬ 
μα πρωθυπουργός της χώρας ένα σί¬ 
γουρο πολιτικό πτώμα. Αντίθετα, δεν 
υπάρχει πολιτικό πρόβλημα από την 
ανυπαρξία του Παπανδρέου σαν 
πρωθυπουργού. Ένας ανύπαρκτος 
Παπανδρέου κινεί πολύ πιο καλά 
την οικονομία και την εξωτερική πο¬ 
λιτική από έναν υπαρκτό. 

Αυτό το μαρτυράει η σχεδόν διαρ¬ 
κής άνοδος του δείχτη του χρηματι¬ 
στηρίου μετά τις πρώτες μέρες αφό- 
του μπήκε στο Ωνάσειο ο πρωθυ¬ 
πουργός της χώρας, ενώ από την άλ¬ 
λη ποτέ δεν ήταν αρμονικότερες οι 
σχέσεις της χώρας με τους γείτονές 
της. Αυτές οι δύο σπάνιες εξελίξεις 


λογισμό και θα ξέφευγε η χώρα α¬ 
πό το στόχο της σύγκλισης με την 
Ε.Ε., και από την άλλη θα ξέφευγε 
ο πληθωρισμός από τα χαμηλά πο¬ 
σοστά που απαιτεί αυτή η σύγκλι¬ 
ση. 

Καταρχήν, όταν μιλάμε για ένα 
ποσοστό αύξησης 39% το λέμε πά¬ 
νω στο κατώτατο μεροκάματο και 
όχι για μια γενική αύξηση όλων 
των μισθών και των μεροκαμάτων. 

Στη λογική μας βρίσκεται, με βά¬ 
ση αυτό το 39%, μια κλιμακωτή αύ¬ 
ξηση, που θα μειώνεται ανάλογα 
στα μεσαία και ανώτερα εισοδήμα¬ 
τα. 

Δεν μπορούμε από στατιστική ά¬ 
ποψη αυτή τη στιγμή να υπολογί¬ 
σουμε σε ποιο ποσό συνολικά θα 
ανερχόταν αυτή η αύξηση και, αν 
θεωρούσαμε πως τη συνολική υπε¬ 
ραξία του εργαζόμενου λαού την 


οφείλονται στο ότι η παρουσία και 
η δράση του Παπανδρέου ήταν και 
είναι πάντα ένας καθαρός αρνητι¬ 
κός παράγοντας, παράγοντας πολι¬ 
τικής ανωμαλίας, οικονομικού σα- 
μποτάζ και απρόκλητης έντασης 
στις διεθνείς σχέσεις της χιόρας. 
(Επειδή μέχρι το επόμενο φύλλο της 
Ν.Α. μπορεί αυτός ο άνθρωπος να 
έχει πεθάνει και επειδή σ’ αυτή την 
περίπτωση θα κλάψουν όλοι οι α¬ 
στοί, εχθροί και φίλοι, συμφωνώντας 
ότι έτσι κι αλλιώς ήταν ένας μεγά¬ 
λος ηγέτης, πρέπει να τονίσουμε τού¬ 
το: Ποτέ ένας καταστροφέας δεν έ¬ 
χει ιστορικό μέγεθος, και ειδικά ό¬ 
ταν είναι πράχτορας ξένης δύναμης 
έχει μοναδικό του μέγεθος το ξένο 
μέγεθος αυτής της δύναμης που υ¬ 
πηρετεί. Για τον Παπανδρέου ισχύ¬ 
ουν τα λόγια του Μάο Τσε Τουνγκ: 
ο θάνατος ενός διάσημου αντιδρα¬ 
στικού είναι ελαφρύς σαν πούπου¬ 
λο, όσο βαρύς σα βουνό είναι ο θά¬ 
νατος του πιο άσημου επαναστάτη). 

Το ένστιχτο ότι η φυσική απώλεια 
του Παπανδρέου δεν αποτελεί πο¬ 
λιτική απώλεια για τη χώρα δεν εκ¬ 
δηλώνεται μόνο στην κατάσταση 
των αγορών, αλλά στα χιλιάδες α¬ 
νέκδοτα τα σχετικά με την υγεία του 
Παπανδρέου που διασκεδάζουν το 
λαό. Ποτέ ένας λαός δε συμπεριφέ- 
ρεται με τέτοια χαρούμενη διάθεση 


καρπωνόταν το κράτος, τι θα σή- 
μαινε αυτό για τον κρατικό προϋ¬ 
πολογισμό. 

Όμως αυτό είναι ένα ποσό που 
θα μπορούσε να συγκεντρωθεί κα¬ 
ταρχήν μέσα από περικοπές του 
τεράστιου κονδυλίου για τις 
λεγάμενες αμυντικές δαπάνες. 
Κονδύλι που το ύψος του καθορί¬ 
ζεται από την πολιτική της ελλη¬ 
νοτουρκικής όξυνσης που επιβάλ¬ 
λει ο ρώσικος σοσιαλιμπεριαλι- 
σμός. 

Πέρα όμως απ’ αυτό, θα μπορού¬ 
σαν να καλυφθούν μέσα από τη 

φορολόγηση πλούσιων στρω¬ 
μάτων που σήμερα φοροδιαφεύ¬ 
γουν, με βασικό τους κομμάτι 
τη μεσαία και πλούσια αγροτιά. 

Ο ίδιος ο Αλ. Παπαδόπουλος πρό- 


απέναντι σε έναν αγαπημένο του η¬ 
γέτη που πεθαίνει. 

Το αληθινό πολιτικό πρόβλημα 
λοιπόν δεν είναι η ζωογόνα απου¬ 
σία του αρνητικού Παπανδρέου, αλ¬ 
λά η αδυναμία του ΠΑΣΟΚ να ε¬ 
κλέξει ένα θετικό αντικαταστάτη 
του. Αυτός είναι ο λόγος που η βυ¬ 
ζαντινή λαλιωτική κλίκα παρατεί¬ 
νει με λυσσαλέα προσπάθεια την η¬ 
μερομηνία θανάτου του Παπανδρέου 
βασανίζοντάς τον ιατρικά. Ο αληθι¬ 
νός τους στόχος δεν είναι πια να ζή- 
σει ο Παπανδρέου τουλάχιστον σαν 
πολιτικός, αφού αυτό αποδείχτηκε 
ιατρικά αδύνατο, αλλά να απομα¬ 
κρύνουν το χρόνο μιας θετικής διά¬ 
δοχης λύσης. 

Έχουμε ξαναγράψει ότι η θετική 
διάδοχη λύση είναι είτε η λύση Ση¬ 
μίτη είτε η λύση Αρσένη. Ο Σημίτης 
είναι ένας ευρωπαιόφιλος αστός, που 
όμως παίζει επικίνδυνα με το Λα- 
λιώτη. Ο Αρσένης είναι ένας τουρ¬ 
κοφάγος εθνικιστής, που όμως δεν 
τα πάει πολύ καλά με τους ρωσό- 
δουλους του ΠΑΣΟΚ. 

Και οι δυό τους είναι λοιπόν επιρ¬ 
ρεπείς στη σύμπλευση με τη Ρωσία, 
όμως κανείς τους δεν είναι “Ρώσος”. 
Γι’ αυτό Λαλιώτης, Παπούλιας, 
Γιωργάκης, Σκανδαλίδης θα κάνουν 

συνέχεια στη σελ. 8 


συνέχεια στη σελ. 8 


ΒΥΖΑΝΤΙΝΗ ΔΙΑΔΟΧΗ ΣΕ 
ΚΟΙΝΟΒΟΥΛΕΥΤΙΚΟ ΦΟΝΤΟ 

Σελίδα 2 


ΝΕΑ ΑΝΑΤΟΛΗ 


Επισκευαστική Ζώνη Περάματος 
ΚΑΜΠΑΝΙΑ ΤΟΥ ΕΡΓΑΣ ΓΙΑ ΤΗΝ 
ΥΠΟΓΡΑΦΗ ΤΗΣ ΣΥΜΒΑΣΗΣ 


Δημοσιεύουμε παρακάτω την 
προκήρυξη που κυκλοφόρησε αυ¬ 
τές τις μέρες ο ΕΡΓΑΣ σε όλη την 
επισκευαστική βάση του Περάμα¬ 
τος. 

Η προκήρυξη αυτή είναι το ξε¬ 
κίνημα μιας μεγάλης καμπάνιας 
μπροστά στην υπογραφή της νέας 
τοπικής συλλογικής σύμβασης του 
κλάδου. 

Δύο είναι τα βασικά χαρακτηρι¬ 
στικά αυτής της φάσης: Το πρώτο 
είναι το μεγάλο χτύπημα που έδω¬ 
σε η ΕΣΑΚ με το ξεπούλημα του 
αγώνα των εργατών και το δεύτε¬ 
ρο η μεγάλη ανεργία. 

Στα δύο αυτά ζητήματα απαντά¬ 
ει με την καμπάνια του ο ΕΡΓΑΣ 
και καλεί τους μεταλλεργάτες σε 
ενότητα και σε αγώνα για την α¬ 
νατροπή αυτής της κατάστασης. 

ΟΧΙ ΣΤΟ ΧΤΥΠΗΜΑ ΤΟΥ 
ΑΓΩΝΑ! 

ΟΧΙ ΣΤΟ ΜΕΣΑΙΩΝΑ ΤΗΣ 
ΖΩΝΗΣ! 

Συνάδελφοι μεταλλεργάτες 

Σήμερα καλούμαστε σε Γενική 
Συνέλευση από το Συνδικάτο Με¬ 
τάλλου, για να συζητήσουμε το θέ¬ 
μα της σύμβασης της νέας χρονιάς. 

Πριν από κάθε τέτοια συζήτηση, 
είναι απαραίτητο να ξεκαθαρίσου¬ 
με την κατάσταση στην οποία σή¬ 
μερα βρίσκεται ο κλάδος και τα 
πραγματικά μεγάλα του προβλή¬ 
ματα. 

Ο Αγώνας που κάναμε την προ¬ 
ηγούμενη περίοδο δεν άλλαξε κα¬ 
θόλου την κατάσταση. Το χειρότε¬ 
ρο όμως δεν είναι αυτό. Είναι ότι 
σταμάτησε αυτός ο αγώνας χω¬ 
ρίς ουσιαστικά να ικανοποιη¬ 
θεί κανένα αίτημά μας. 

Ακόμα και τα ψίχουλα που είχε 
δεσμευθεί να δώσει η κυβέρνηση 
για το έκτακτο επίδομα ανεργίας 
και το σφράγισμα των βιβλιαρίων 
ασθένειας των ανέργων ακόμη δεν 
έχουν γίνει πράξη. 

Το πιο σοβαρό όμως απ’ όλα 
είναι ότι στο βασικό αίτημά 
μας, την κατασκευή των δύο 
δεξαμενών, η απάντηση είναι 
αρνητική. 

Μόνο η υλοποίηση αυτού του αι¬ 
τήματος θα μπορούσε να αλλάξει 
σημαντικά την κατάσταση υπέρ 
μας. Μόνο δηλαδή η κατασκευή 
των δεξαμενών θα μπορούσε να εκ¬ 
συγχρονίσει και να ανεβάσει την 
παραγωγικότητα της Ζώνης, έτσι 
ώστε να μπουν καράβια στο Πέ¬ 
ραμα και να χτυπηθεί η ανεργία. 

Όμως στο πιο κρίσιμο σημείο η 
πλειοψηφΐα της διοίκησης του 
Συνδικάτου έκρινε θετικές τις α¬ 
παντήσεις της κυβέρνησης και 
σταμάτησε τον αγώνα. 

Συνάδελφοι 

Οι απαντήσεις της κυβέρνη¬ 
σης μπορεί να ήταν θετικές για 
τους εργοδότες, και ιδιαίτερα 
τον Καλογερίδη, μιας και τους 
εξασφάλισε κρατικές επιδοτή¬ 
σεις, μπορεί να ήταν θετικές 
για τους συνδικαλιστές του 
προεδρείου, μιας και τους άνοι¬ 
γε το δρόμο για να μπουν στη 
διοίκηση της Διεύθυνσης του 
ΟΛΠ, για τη Ζώνη όμως και 
τους εργάτες ήταν ό,τι χειρό¬ 
τερο. 


Γιατί κανείς συνάδελφος δεν α¬ 
γωνίστηκε, δε συγκρούστηκε με τα 
ΜΑΤ για να κερδίσουν άλλοι, ού¬ 
τε ανέχεται να χρησιμοποιείται και 
μετά να ξαναπετιέται στην ανερ¬ 
γία και στη μιζέρια. 

Όχι συνάδελφοι! 

Ο αγώνας αυτός πρέπει να 
συνεχιστεί. 

Με την ίδια αποφασιστικότητα, 
με την ίδια ταξική υπερηφάνεια και 
με μεγαλύτερη ένταση πρέπει να 
δείξουμε πως σαν εργάτες δε γι¬ 
νόμαστε υποχείρια κανενός. 

Πως ξέρουμε να 
αγωνιζόμαστε και να νικάμε. 

Μακριά από εμάς η πίκρα και η 
απογοήτευση. Στη θέση τους να βά¬ 
λουμε την απόφασή μας να κατέ- 
βουν στη Γ. Συνέλευση και να 
ψηφίσουμε την πρόταση του ΕΡ- 
Γ.ΑΣ. για συνέχιση των κινητοποι¬ 
ήσεων με αίτημα την υλοποίηση 
των κυβερνητικών δεσμεύσεων και 
την κατασκευή των δεξαμενών. 

ΣΤΟ ΘΕΜΑ ΤΗΣ 
ΣΥΜΒΑΣΗΣ 

Τα αιτήματα και η συζήτηση δεν 
μπορεί να είναι έξω από την αντι¬ 
μετώπιση της ανεργίας. 

Και εδώ υπάρχει μια τεράστια α¬ 
δικία, που εμποδίζει κάθε ταξική 
εργατική ενότητα και δίνει το δι¬ 
καίωμα της κυριαρχίας των διά¬ 
φορων κλικών πάνω στους εργά¬ 
τες. 

Η αδικία αυτή έχει να κάνει 
με τον τρόπο με τον οποίο μοι¬ 
ράζονται τα συγκεκριμένα με¬ 
ροκάματα μέσα στη Ζώνη. 

Το μέσο για την επιβολή αυ¬ 
τής της αδικίας είναι η υπερω¬ 
ρία. 

Ο ΕΡΓ.ΑΣ. από την πρώτη στιγ¬ 
μή της δράσης πάλεψε για την ερ¬ 
γατική ενότητα, ενάντια στις κλί¬ 
κες, και όλα τα αιτήματα που πρό¬ 
βαλε στοχέυσαν στην ανατροπή 
αυτής της κατάστασης. Αυτό έκα¬ 
νε όταν σε σύγκρουση με τους πά- 
ντες έβαζε το ζήτημα της τοπικής 
συλλογικής σύμβασης, μέσα από 
την οποία εξασφαλιζόταν ένα ε¬ 
νιαίο μεροκάματο για όλους. 

Το ίδιο με την πάλη του για την 
επιβολή της σειράς, που όμως λό¬ 
γω των συγκεκριμένων συσχετι¬ 
σμών μέσα στη διοίκηση του Συν¬ 
δικάτου δεν είναι δυνατόν να επι¬ 
βάλει τη στοιχειώδη ισότητα στη 
διανομή των συγκεκριμένων μερο¬ 
καμάτων. 

Συνάδελφοι 

Σήμερα μόνο ένας τρόπος υπάρ¬ 
χει για να επιβληθεί η στοιχειώ¬ 
δης ισότητα στη διανομή των με¬ 
ροκάματων και η δικαιοσύνη στη 
Ζώνη: 

Να καταργηθεί η υπερωρία! 

Γιατί αυτή είναι που φτιάχνει τις 
μεγάλες ανισότητες ανάμεσά μας 
και αποτελεί τη βάση για την κυ¬ 
ριαρχία των διάφορων κλικών. 
Δεν μπορεί να σταθεί ούτε στο ε¬ 
λάχιστο ηθικά το γεγονός πως άλ¬ 
λοι συνάδελφοι δουλεύουν διπλά 
και τριπλά μεροκάματα, δουλεύουν 
Σάββατα και Κυριακές, ενώ άλλοι 
είναι στην ανεργία για μήνες. 

Αυτή η κατάσταση δεν μπο¬ 
ρεί ν’ ανατραπεί παρά μόνο με 
την κατάργηση της υπερωρίας 
και την εφαρμογή δεύτερης 


βάρδιας, χωρίς αυτό να ση¬ 
μαίνει μείωση της μέσης τιμής 
του μεροκάματου. 

Πιο συγκεκριμένα: Όταν λέμε 
δεύτερη βάρδια, εννοούμε πλήρες 
7ωρο με ένσημο, άδεια-επίδομα και 
δώρο. Δηλαδή λειτουργία της Ζώ¬ 
νης σε δύο βάρδιες, όταν το απαι¬ 
τεί η παραγωγή, 7-2 η πρώτη βάρ¬ 
δια και 2-9 η δεύτερη. Σήμερα το 
κόστος του μεροκάματου σε μια τέ¬ 
τοια λειτουργία της Ζώνης είναι 
20.500 (μεροκάματο με όλες τις 
κρατήσεις) +15.500 +15.500 + 5.166 
= 56.666 δρχ. Είναι δηλαδή ένα 
κανονικό μεροκάματο, συν 2 υπε- 
ρτοριακά, συν 1 ώρα υπερωριακή. 
Αν αυτό το ωράριο εφαρμοζόταν 
χωρίς υπερωρία, σε δύο δηλαδή 
7ωρα, αντιστοιχούσε σε ένα καθα¬ 
ρό μεροκάματο 18.300 δρχ . 

Γιατί: 18.300 X 54,56% (σύνολο 
κρατήσεων) = 28.284 δρχ. κόστος 
μεροκάματου. 

28.284 X 2 βάρδιες = 56.568 δρχ. 

Βλέπουμε λοιπόν πως, αν δεν υ¬ 
πήρχε υπερωρία, το μεροκάματο με 
τις ίδιες αυξήσεις τα τελευταία 
χρόνια θα ήταν σήμερα τουλάχι¬ 
στον 18.300 δρχ. καθαρά, μια αύξη¬ 
ση δηλαδή 38%. Ουσιαστικά δηλα¬ 
δή, εκτός των άλλων, η εφαρμογή 
της υπερωρίας μείωσε το μεροκά¬ 
ματο κατά 38%. 

Τοόρα, με μια πραγματική αύξη¬ 
ση 12,8% πάνω στις 18.300 δρχ. δί¬ 
νει μεροκάματο 20.000 δρχ. καθα¬ 
ρά. 

Αυτό είναι το αίτημα που θα 
προτείνει για τη σύμβαση ο ΕΡ¬ 
Γ.ΑΣ.: 20.000 δρχ. καθαρό με¬ 
ροκάματο - κατάργηση της υ¬ 
περωρίας - εφαρμογή δεύτερης, 
7ωρης βάρδιας. 

Αν αυτό το αίτημα ψηφιστεί από 
τη γενική συνέλευση, η κατάστα¬ 
ση θα αλλάξει ριζικά στη Ζώνη. 
Γιατί δεν είναι μόνο το χτύπημα 
της αδικίας. Είναι πως θα χτυπη¬ 
θεί ο μεσαίωνας και η βαρβαρότη¬ 
τα στη Ζώνη. Θα ζήσουμε σαν άν¬ 
θρωποι, πηγαίνοντας το μεσημέρι 
σπίτι μας χωρίς η εξόντωση να έ¬ 
χει αφανίσει τα πνευμόνια μας, ξε- 
κούραστοι με τον ελεύθερο χρόνο 
μας για ζωή! 

Θα μειωθεί το άγχος της ανερ¬ 
γίας, μιας και θα κάνουμε περισ¬ 
σότερα μεροκάματα όλοι, εκτός απ’ 
αυτούς που ποτέ δεν έπεσαν κάτω 
από τα 200 ένσημα το χρόνο. 

Όμως και η ίδια η παραγωγή θα 
ανέβει, γιατί η δεύτερη βάρδια θα 
ανεβάσει τη γρηγοράδα της επι¬ 
σκευής, αλλά και την ποιότητά της, 
μιας και απαιτεί ένα στοιχειώδη 
εκσυγχρονισμό που θα στηρίζεται 
σε ξεκούραστους εργάτες. 

Συνάδελφοι 

Στη δύσκολη τούτη στιγμή της 
ανεργίας και της μεγάλης αδικίας 
που κυριαρχεί στο Πέραμα δεν έ¬ 
χουμε άλλο δρόμο από την ταξική 
ενότητα, την επιβολή του δίκιου 
και τον αγώνα. 

Με βάση αυτές τις αρχές θα κά¬ 
νει ο ΕΡΓ.Α.Σ. τις προτάσεις του 
στη Γ. Συνέλευση. 

Σας καλούμε όλους να κατεβεί- 
τε στη Γ. Συνέλευση και να ψηφί¬ 
σετε αυτές τις προτάσεις. 

Παρά τις δυσκολίες, η απο¬ 
φασιστικότητα μπορεί να επι¬ 
βάλει το δίκιο! 


Χοντραίνει 

Αυτός είναι ο τίτλος άρθρου του Ρι¬ 
ζοσπάστη της 20.12.95 και το παραθέ¬ 
τουμε ολόκληρο: 

«Παραχόντρυνε το πράγμα με το Ε¬ 
πικουρικό Ταμείο των Οικοδόμων (ΤΕ- 
ΑΕΑΞΕ), για το οποίο έχει αποφασι- 
στεί και καθυστερεί αδικαιολόγητα η 
ένταξή του στο ΙΚΑ-ΤΕΑΜ, όπως ζη¬ 
τούν οι οικοδόμοι και οι συνταξιούχοι. 

Αιτία για την καθυστέρηση αυτή εί¬ 
ναι η διορισμένη πλειοψηφΐα στη 
διοίκηση του Ταμείου, που δε θέλει να 
χάσει τη βόλεψή της και συμπαρασύ- 
ρει σ’ αυτό και τους εργαζόμενους στο 
Ταμείο. 

Χτες, σύμφωνα με ανακοίνωση του 
συλλόγου των εργαζομένων στο ΤΕ- 
ΑΕΑΞΕ έγινε συγκέντρωση, στην ο¬ 
ποία αποφασίστηκε η καταγγελία της 
προκλητικής, φασιστικής και έξω από 
κάθε συνδικαλιστική πραχτική και δε¬ 
οντολογία συμπεριφορά της κορυφής 
της συνδικαλιστικής ηγεσίας των οι¬ 
κοδόμων. 

Πρόκειται για την παράσταση που έ¬ 
καναν οι συνταξιούχοι και οι οικοδό¬ 
μοι στη διοίκηση του ΤΕΑΕΑΞΕ στις 
12.12.95 και τους είπαν να αποχωρήσουν 
γιατί έτσι θα προσφέρουν την καλύτε¬ 
ρη υπηρεσία στον κλάδο. 

Αυτή λοιπόν την παράσταση οι ερ¬ 
γαζόμενοι τη χαρακτηρίζουν “κλίμα 
τρομοκρατίας”, και δυό φορές μάλιστα 
φασιστική. Και δηλώνουν ότι δε θα ε¬ 
πιτρέψουν την προσβολή της προσω¬ 
πικότητάς τους, της αξιοπρέπειάς τους 
και του ιερού δικαιώματος στην εργα¬ 
σία. Αξιοπρέπεια για έναν εργαζόμενο 
είναι να μη γίνεται τουλάχιστον υπο¬ 
ζύγιο των βολεμένων. Και, τέλος πά¬ 
ντων πώς νιώθουν τόσο προσβεβλημέ¬ 
νοι οι εργαζόμενοι, όταν, κατά τη διάρ¬ 
κεια της παράστασης, δεν ήταν κανείς 
εκεί; 

Γι’ αυτό λοιπόν ας κρατήσουν τους 
χαρακτηρισμούς τους και ιδιαίτερα τη 
“σκληράδα και το δυναμισμό ” τους για 
αλλού». 

Αυτό είναι λοιπόν το άρθρο, και ε¬ 
μείς θα θέλαμε να ρωτήσουμε τον πιο 
καλοπροαίρετο αναγνώστη του Ρι¬ 
ζοσπάστη: Αλήθεια, τι κατάλαβε από 
αυτό το άρθρο; Προφανώς ότι κάποιοι 
συνταξιούχοι οικοδόμοι πήγαν στο Ε¬ 
πικουρικό τους Ταμείο, έκαναν μια... 
παράσταση, όπως χαρακτηριστικά ανα¬ 
φέρει ο Ριζοσπάστης, και ζήτησαν από 
τη διοίκηση να αποχωρήσει από το Τα¬ 
μείο, επειδή αυτό πρέπει να κλείσει και 
να ενταχθεί στο ΙΚΑ-ΤΕΑΜ, όπως οι 
οικοδόμοι απαιτούν. 

Αποτέλεσμα αυτής της... εργατικής 
παράστασης -κατά το Ριζοσπάστη 
πάντα- ήταν οι υπάλληλοι του Ταμεί¬ 
ου να κάνουν μια συγκέντρωση και να 
τους καταγγείλουν σα φασίστες, τρομο¬ 
κράτες κ.λπ. και να δηλώσουν ότι δε 
θα επιτρέψουν άλλη φορά την προσβο¬ 
λή της αξιοπρέπειάς τους. 

Εμείς ρωτάμε: Είναι δυνατόν οι ερ¬ 
γάτες να κάνουν μια απλή παράσταση 
στο επικουρικό τους και οι υπάλληλοι 
την άλλη μέρα να τους καταγγέλλουν 
σα φασίστες; Λοιπόν η “ΠΑΡΑΣΤΑ¬ 
ΣΗ 1 ΑΥΤΗ ΕΙΧΕ ΩΣ ΕΞΗΣ: 

Στις 12.12.95 και ώρα 15 μ,μ. (την ώρα 
δηλ. που οι υπάλληλοι είχαν μόλις σχο¬ 
λάσει) ομάδα οικοδόμων με επικεφα¬ 
λής τον Κερασουνλή (ηγετικό στέλε¬ 
χος του ψευτο ΚΚΕ) εισβάλλει στην αί¬ 
θουσα του Δ.Σ. του Ταμείου που συνε¬ 
δρίαζε και αρχίζουν: μερικές μπουνιές 
σε διευθυντικά στελέχη, ξηλώνουν τις 
ταμπέλες από τις αίθουσες, προπηλα¬ 
κίζουν τα μέλη του Δ.Σ. και τα διώ¬ 
χνουν βίαια από την αίθουσα, κλειδώ¬ 
νουν μέσα στο γραφείο του Προέδρου 
του Ταμείου 2 διευθυντές, καταστρέ¬ 
φουν το μαγνητόφωνο που χρησιμο¬ 
ποιείται για τα πρακτικά του Δ.Σ., ο 
Πρόεδρος βγαίνει σηκωτός από το κτί¬ 
ριο και λιποθυμά μια υπάλληλος που 
έγραφε τα πρακτικά. 

Στο τέλος της... παράστασης αυτής ο 
Κερασουνλής και οι τραμπούκοι του 
δηλώνουν: «Είμαστε οι μόνοι αρμόδιοι 
για την αποκατάσταση της δημοκρα- 


το πράγμα 

τίας και της νομιμότητας». Φεύγουν και 
η “εργατική παράσταση” τελειώνει... 

Την άλλη μέρα το Δ.Σ. του συλλό¬ 
γου των υπαλλήλων σε έκτακτη συνε¬ 
δρίασή του (μέλος του οποίου είναι και 
η σ. Στάη) καταγγέλλει αυτή την επί¬ 
θεση σαν προμελετημένη, φασιστική 
και τραμπούκικη, που έγινε μάλιστα με 
ασφαλίτικο τρόπο και σχέδιο. Η κα¬ 
ταγγελία ψηφίστηκε ομόφωνα σε ολο¬ 
μέλεια των υπαλλήλων του ΤΕΑΕΔ- 
ΞΕ της 19.12.95. 

Έτσι, λοιπόν, ο Ριζοσπάστης, που μό¬ 
νο ψέμα μπορεί να σερβίρει στους ανα¬ 
γνώστες του, παρουσίασε τη βάρβαρη 
αυτή επίθεση σαν... παράσταση της ερ¬ 
γατικής τάξης. 

Το ψευτοΚΚΕ εδώ και 5 χρόνια πε¬ 
ρίπου παλεύει να κλείσει αυτό το Τα¬ 
μείο και να συγχωνευθεί στο ΙΚΑ. Έ¬ 
να Ταμείο που είναι ανταποδοτικό, και 
μάλιστα από τα πιο πλούσια οικονομι¬ 
κά των Επικουρικών Ασφαλιστικών 
Ταμείων. 

Ελέγχοντας το συνδικάτο των οικο¬ 
δόμων (από τα ελάχιστα που έχουν μεί¬ 
νει στην κυριαρχία του) το ψευτοΚΚΕ 
επιδιώκει προφανώς και τον απόλυτο 
έλεγχο των συντάξεων μέσω του ΙΚΑ. 

Το Ταμείο αυτό σα Νομικό Πρόσω¬ 
πο Δημοσίου Δικαίου έχει δικό του 
προϋπολογισμό και δεν επιβαρύνει τον 
Κρατικό προϋπολογισμό. Αν πάει στη 
ρουφήχτρα του ΙΚΑ, που διαρκώς “τρα¬ 
βάει” από το κράτος δανεικά για να 
πληρώνει τις συντάξεις, τότε το ψευ¬ 
τοΚΚΕ θα βρει άλλα “επαναστατικά “ 
συνθήματα για να σύρει τον κλάδο σε 
νέες περιπέτειες. Επιπλέον, όταν η διοί¬ 
κηση του Ταμείου είχε ζητήσει από το 
αρμόδιο Υπουργείο Κοιν. Ασφαλίσεων 
την έγκριση να αυξήσει τις συντάξεις 
των οικοδόμων, κάποιος Αναγνωστό- 
πουλος -τσιράκι μέχρι σήμερα του Κε¬ 
ρασουνλή και αρμόδιος της Δ/νσης α- 
ναλογιστικών μελετών του ίδιου Υ¬ 
πουργείου- εισηγήθηκε τη μη αύξηση 
των συντάξεων με το επιχείρημα ότι 
“κρίνει ότι το Ταμείο δε θα πάει καλά 
οικονομικά”, και εισηγείται διαρκώς τη 
συγχώνευση του ΤΕΑΕΔΞΕ στο ΙΚΑ. 

Τελευταίος υπουργός που αντιστά- 
θηκε στο κλείσιμο του Ταμείου ήταν ο 
Φοίβος Ιωαννίδης (αυτοδυναμικός), με 
αποτέλεσμα την πτώση του το Σε¬ 
πτέμβρη του ’95 από τον Παπανδρέου. 
Στη θέση του μπήκε ο “κνίτης” εισοδι- 
στής Τζουμάκας, που μόλις ανέλαβε δή¬ 
λωσε ότι το ΤΕΑΕΔΞΕ θα συγχωνευ¬ 
θεί στο ΙΚΑ. 

Επειδή όμως αντιστέκονται η ΠΑ- 
ΣΚΕ των οικοδόμων και η διοίκηση 
του ΤΕΑΕΔΞΕ, γι’ αυτό το προσχέδιο 
της συγχώνευσης δεν το έχει υπογρά¬ 
ψει ακόμα. Στο διάστημα λοιπόν αυτό 
ο σοσιαλφασισμός εντείνει τις επιθέ¬ 
σεις του, όπως αυτή η τελευταία. 

Όσο για το Ριζοσπάστη, πριν καταγ¬ 
γείλει τους υπαλλήλους και την... α¬ 
στική διοίκηση του Ταμείου αυτού για 
βόλεμα, καλά θα κάνει να πει στο πρω- 
τοπαλίκαρό του να σταματήσει να ζη¬ 
τάει (όπως μάθαμε τελευταία) 5χίλια- 
ρα από τους άνεργους οικοδόμους προ- 
κειμένου να τους δώσει ένα χαρτί για 
να πάρουν το επίδομα ανεργίας... 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5241058 
Ετήσια συνδρομή: 3.600 

Εξαμηνιαία: 1.800 

ΔΙΚΑΣΤΙΚΟΣ ΦΑΣΙΣΜΟΣ, ΣΟΣΙΑΑΦΑΣΙΣΜΟΣ ΚΑΙ 

ΑΝΑΡΧΙΚΟΣ ΚΑΙΡΟΣΚΟΠΙΣΜΟΣ 


Μισητοί από το λαό όσο κανέ¬ 
νας άλλος και απομονωμένοι στην 
εντέλεια οι αναρχικοί έδωσαν την 
ευκαιρία στην αστική τάξη να τους 
καταδικάσει ποδοπατώντας κάθε 
δικονομική αρχή. 

Ασφαλώς οι αναρχικοί είναι οι 
τελευταίοι που θα μπορούσαν να 
απαιτήσουν σεβασμό δικονομικών 
αρχών, γιατί αυτό είναι ένα δημο¬ 
κρατικό αίτημα που εκφράζει τη 
στάση των μαζών απέναντι στους 
αστικούς θεσμούς σε μια εποχή α¬ 
στικής κυριαρχίας σαν τη σημερι¬ 
νή. Δεν είναι τυχαίο ότι πριν κα- 
ταδικασθούν οι αναρχικοί ποδοπά¬ 
τησαν το συγκεκριμένο δικαστή¬ 
ριο με τον ίδιο τρόπο που έχουν 
συμπεριφερθεί στα σχολεία, στους 
δημοσιογράφους ή στις πολιτικές 
εκδηλώσεις. Είναι λοιπόν ένοχοι 
απύθμενης υποκρισίας όλοι οι υ¬ 
περασπιστές του εξαρχειώτικου α¬ 
ναρχισμού, όταν προσπαθούν σή¬ 
μερα να εμφανιστούν σα δημοκρα¬ 
τική πρωτοπορία καταγγέλλοντας 
δίκες και δικαστήρια. 

Οι μόνοι που μπορούν να καταγ¬ 
γείλουν αυτές τις εκτρωματικές δί¬ 
κες και να διακρίνουν τον καλο- 
κρυμμένο φασισμό της δικαστικής 
εξουσίας στην Ελλάδα είναι οι 
πραγματικοί δημοκράτες, δηλαδή 
οι βαθιοί αντίπαλοι του εξαρχειώ¬ 
τικου αναρχισμού. Μόνο εκείνοι εί¬ 
ναι σε θέση να ξέρουν ότι οι αναρ¬ 
χικοί το μόνο που κάνουν όλη αυ¬ 
τή την περίοδο του ήρεμου αστι¬ 
κού κοινοβουλευτισμού είναι να 
συντηρούν και να καλλιεργούν πα¬ 
ραπέρα τα φασιστικά αντανακλα¬ 
στικά της άρχουσας τάξης και τις 
χειρότερες προλήψεις των καθυ¬ 
στερημένων πολιτικά τμημάτων 
του λαού. Αυτά τα αντανακλα¬ 
στικά και αυτές οι προλήψεις θα 
φανούν χρήσιμα στην εποχή της 
μοιραίας φασιστικής, ή μάλλον σο- 
σιαλφασιστικής, επίθεσης. 

Χάρη στον εξαρχειώτικο αναρ¬ 
χισμό οι ασφαλίτες έχουν γυμνα¬ 
στεί στο να μισούν και να κακο¬ 
ποιούν καθετί που έχει σχέση με 
μαχητική λαϊκή διεκδίκηση, οι δι¬ 
καστές καθετί που έχει σχέση με 
αντιμιλιταρισμό, οι μικροαστοί κα¬ 
θετί που έχει σχέση με αντιεθνικι- 
σμό και κριτική του γραφειοκρατι¬ 
κού σχολείου, ενώ οι πάντες έχουν 
αναγνωρίσει στους κνίτες το δι¬ 
καίωμα να υπερασπίζουν με τη δί¬ 
κιά τους βία τα συμφέροντα του υ¬ 
ποτιθέμενου “λαϊκού κινήματος” 
τσακίζοντας του παρείσακτους κά¬ 
θε είδους, όταν επιχειρούν να 
μπουν στα κατεχόμενα από αυτούς 
άσυλα. 

Ενώ λοιπόν γυμνάζει την αντί¬ 
δραση, ο αναρχισμός είναι προορι¬ 
σμένος να εξαφανίζεται όταν αυ¬ 
τή η αντίδραση στρέφεται ενάντια 
στην πολιτική δημοκρατία και την 
αληθινή επανάσταση. Ήταν η πο¬ 
λιτική δημοκρατία της επαναστα¬ 
τικής αριστεράς και το πλατύ δη¬ 
μοκρατικό ρεύμα που μπήκε μπρο¬ 
στά στο Πολυτεχνείο του 1973 και 
όχι ο αναρχισμός, που σε καμία 
στιγμή δεν έβαλε τη σφραγίδα του 
στον αντιφασιστικό αγώνα. Ούτε 
στη μεταπολίτευση έπαιξε ο α¬ 
ναρχισμός κανένα ρόλο, πέρα από 
το να ρίχνει μολότοφ στις πλάτες 
των διαδηλώσεων της αντικνίτι- 
κης αριστερός. 

Αλλά και τελευταία, στη διάρ¬ 


κεια της εθνικιστικής υστερίας που 
ξέσπασε με δίκες ενάντια στους υ¬ 
περασπιστές του δίκιου της Δημ. 
της Μακεδονίας, ο εξαρχειώτικος 
αναρχισμός έλειψε, όπως έλειψε α¬ 
πό κάθε καταγγελία για τα εγκλή¬ 
ματα του ορθόδοξου νεοφασισμού. 
Και όχι μόνο έλειψε, αλλά υιοθέ¬ 
τησε την κεντρίστικη θέση “κάτω 
όλοι οι εθνικισμοί”, θέση που έβα¬ 
ζε στο ίδιο τσουβάλι Έλληνες και 
Μακεδόνες, Βόσνιους και Σέρβους, 
και έφτασε να καμαρώνει για τη 
θέση του ότι “ο αντιεθνικισμός 
είναι μια αντεστραμμένη μορφή ε¬ 
θνικισμού”. 

Τότε, στη μαυρίλα ’91-’93, οι α¬ 
ληθινοί αντιεθνικιστές και επανα¬ 
στάτες δεν είχαν καλά λόγια ν’ α¬ 
κούσουν από τους φιλελεύθερους 
και ούτε σεντόνια συμπαράστασης 
ΟΓΌΤΙ ς στήλεςτης Ελευθεροτυπί¬ 
ας, παρά μόνο πού και πού κανένα 
πνιγμένο ηρωικό σχόλιο μέσα στο 
χείμαρρο του αντιμακεδονικού σο¬ 
βινισμού. 

Αντίθετα, τώρα ο εξαρχειώτικος 
αναρχισμός βρίσκει πραγματικά 
γενναιόδωρη προστασία στις φού¬ 
στες των φιλελεύθερων που τόσο 
πολύ περιφρονεί και στον ανθρω¬ 
πισμό των οποίων καταφεύγει, ό¬ 
ταν ζητάει αποφυλάκιση του 
Καλαρέμα ή αποφυλάκιση ή και α- 
θώωση των “αγωνιστών” του Πο¬ 
λυτεχνείου. 

Στο βάθος καταφεύγει στο λαό 
για να ζητήσει συμπαράσταση ε¬ 
νάντια στη δικαστική αυθαιρεσία, 
τους κατασταλτικούς μηχανισμούς, 
τους δημοσιογράφους κ.λπ. Κατα¬ 
φεύγει στο λαό, ενώ ό,τι κάνει το 
κάνει στο όνομα της αλλοτρίωσης 
του λαού, το κάνει επειδή κατ’ αυ¬ 
τόν αυτός ο λαός είναι ανίκανος 
για οτιδήποτε το επαναστατικό, ε¬ 
πειδή ο λαός “δεν ξέρει” και ακούει 
τους “πουλημένους κονδυλοφό¬ 
ρους” της αστικής τάξης και υπο¬ 
τάσσεται στα κελεύσματά τους. 

Αυτή είναι η μεγάλη αντίφαση 
του εξαρχειώτικου αναρχισμού: Η 
πίστη του στην ποταπότητα των 
μαζών και η σχεδόν ταυτόχρονη ε¬ 
πίκλησή του στην προστασία τους 
και στην ανθρωπιά τους. Το αναρ¬ 
χικό δράμα εξελίσσεται πάντα σε 
δύο φάσεις: Στην πρώτη επιτελεί- 
ται η απρόκλητη επίθεση ενάντια 
στους κατασταλτικούς μηχανι¬ 
σμούς του κράτους και την απο¬ 
βλάκωση των μαζών και στη δεύ¬ 
τερη η άμυνα από τους κατασταλ¬ 
τικούς μηχανισμούς του κράτους 
σε συμμαχία με τις αποβλακωμέ¬ 
νες μάζες. 

Ακριβώς εκεί το εξαρχειώτικο 
Πολυτεχνείο του 1990 και του 1995 
διαφέρει από το Πολυτεχνείο του 
1973. Πρόκειται για τη διαφορά α¬ 
νάμεσα στη φάρσα και την τραγω¬ 
δία, διαφορά που δεν την καταλα¬ 
βαίνουν ακόμα και καλοπροαίρετοι 
υπερασπιστές των σπαζοτζαμάκη- 
δων του ’95. 

Αυτοί οι τελευταίοι φωνάζουν 
για την αθωότητα των παιδιών που 
“περιφρονούν το καθεστώς του 
χρήματος” (δεν περιλαμβάνονται 
βέβαια σ’ αυτούς ξεσκολισμένοι 
πρώην τραμπούκοι του ψευτοΚΚΕ 
σαν το Διαμαντόπουλο), όπως το 
περιφρονούσε και η εξέγερση του 
’73. 

Όμως το ’73 η συντριπτική 
πλειοψηφία του λαού ήταν με πά¬ 


θος δίπλα στο Πολυτεχνείο και ο¬ 
λάκερη η πολιτική δημοκρατία ρι¬ 
γούσε για ελευθερία. Τότε χιλιά¬ 
δες και εκατοντάδες χιλιάδες λα¬ 
ού κρατούσαν στην αγκαλιά τους 
το Πολυτεχνείο. 

Τώρα χιλιάδες, εκατοντάδες χι¬ 
λιάδες και εκατομμύρια του ελλη¬ 
νικού λαού ήταν με πάθος ενάντια 
στους καταλήψιες, και δεν ήταν τα 
ΜΜΕ που έφτιαξαν αυτό το κλί¬ 
μα, όπως εξακολουθεί να πιστεύει 
ο εξαρχειώτικος αναρχισμός, κα¬ 
θοδηγημένος ιδιαίτερα από την α- 
ντιΜΜΕ εκστρατεία του ψευτοΚ¬ 
ΚΕ και του ΣΥΝ. Αυτός καταγ¬ 
γέλλει μαζί με το σοσιαλφασισμό 
τη διχτατορία των ΜΜΕ σαν τη 
νέα μορφή χούντας στην εποχή της 
“νέας τάξης”. 

Όμως στη διχτατορία υπήρχε μό¬ 
νο ΜΙΑ πραγματικά διχτατορική 
τηλεόραση, που ασταμάτητα συκο¬ 
φαντούσε το Πολυτεχνείο. Αλλά 
ένα Πολυτεχνείο που το κάνουν οι 
μάζες δεν μπορεί να συκοφαντεί, 
γιατί ποτέ οι μάζες δεν περιμένουν 
να βρουν το δίκιο τους ούτε το ά¬ 
δικό τους από καμιά τηλεόραση. 

Αυτό ισχύει για καθετί που κά¬ 
νει ο εξαρχειώτικος αναρχισμός. 
Πουθενά, σε κανένα του χτύπημα 
δεν έχει μαζί του το λαό, γιατί κα¬ 
νένα του χτύπημα δεν αντιπροσω¬ 
πεύει τη λαϊκή θέληση. Καμία του 
επίθεση σε υπουργεία, σε συνεργεία 
τηλεόρασης, σε ΜΑΤ, σε βιτρίνες, 
καμία του καταστροφή σε κτίρια, 
σχολεία, πανεπιστήμια κ.ά., κανέ¬ 
να κάψιμο σημαίας, κανένα μαύ¬ 
ρισμα τοίχου, κανένα κάψιμο αυ¬ 
τοκινήτου δεν αντιπροσωπεύει τη 
λαϊκή θέληση. Όλα αυτά είναι του¬ 
λάχιστον πραξικοπηματισμός, και 
ο ελληνικός λαός έχει μάθει να μι¬ 
σεί τον πραξικοπηματισμό επειδή 
αυτός είναι πάγιο εργαλείο του 
σοσιαλφασισμού. 

Ανώτερος πραξικοπηματισμός α¬ 
πό το 17νοεμβρίτικο και τον κνί- 
τικο δεν υπάρχει: Δολοφονίες, α¬ 
περγίες ομηρίας του λαού, κλεισί¬ 
ματα δρόμων και μπούκες σε υ¬ 
πουργεία, αυτές είναι οι μέθοδες 
του σοσιαλφασισμού και ο λαός τις 
μισεί. Ο λαός αγαπάει ό,τι είναι δι¬ 
κό του, και αυτή την εποχή που 
αναζητεί τους αληθινούς του ε¬ 
χθρούς μέσα στο σκοτάδι και που 
αυτοί οι εχθροί δε χρησιμοποιούν 
την ωμή βία ενάντιά του ο λαός δε 
θέλει καμία απολύτως βία. Θέλει 
το χρόνο να σκεφτεί και να ερευ¬ 
νήσει, ενώ περιμένει και τα γεγο¬ 
νότα για να ξεκαθαρίσει. 

Αυτός είναι ο ένας λόγος που ο 
εξαρχειώτικος αναρχισμός είναι 
θανάσιμα απομονωμένος. Ο άλλος 
είναι ότι ούτε ο ίδιος υποστηρίζει 
τη βία του. Ο εξαρχειώτικος αναρ¬ 
χισμός δεν είχε ποτέ το πολιτικό 
και ιδεολογικό σθένος να υποστη¬ 
ρίξει τη δίκιά του πρωτοβουλιακή 
βία. 

Με γνήσιο μικροαστικό οππορ- 
τουνισμό θέλει να ρίχνει πάντα το 
βάρος του στη βία του κράτους και 
περιμένει τη στιγμή αυτή της βίας 
για να εμφανίζεται σα θύμα, πά¬ 
ντα σε άμυνα και υποχώρηση, πά¬ 
ντα κακομοίρης και κυνηγημένος, 
για να εξασφαλίζει τα πλατιά του 
μέτωπα του με το σοσιαλφασισμό, 
τους φιλελεύθερους και κάθε άλ¬ 
λο “εχθρό των μπάτσων”. Έτσι, 
πριν το κράτος χτυπήσει δεν υπήρ¬ 


χε ποτέ επίθεση με μολότοφ, ποτέ 
σπάσιμο και κάψιμο, ποτέ μπούκα 
του αναρχισμού. Ποτέ ο καιροσκο¬ 
πισμός τους να μαζεύουν μέσα 
στους κόλπους τους και γύρω τους 
κάθε ιδεολογική τάση και κάθε κα¬ 
ρυδιάς καρύδι δεν τους άφησε να 
υπερασπίσουν έστω και το θεωρη¬ 
τικό δίκιο της δικιάς τους βίας, ό¬ 
πως θα έκανε ένας αναρχισμός 
στοιχειωδώς αξιοπρεπής. Ούτε και 
σήμερα, που ο αναρχισμός έρχεται 
στην επιφάνεια σαν πολιτικό ρεύ¬ 
μα, δε βγαίνει να πει στο λαό μέσα 
από τις τηλεοράσεις και τον Τύπο 
ούτε μέσα στις συνθήκες των δι¬ 
κών τι γίνεται στ’ αλήθεια με τις 
καταστροφές και τη βία των δρό¬ 
μων. Γι’ αυτά τα πιο φλέγοντα ζη¬ 
τήματα της πολιτικής διαμάχης, γι’ 
αυτά τα σημεία στα οποία συγκε¬ 
ντρώνεται η κριτική των μαζών, ο 
εξαρχειώτικος αναρχισμός εξακο¬ 
λουθεί να μη λέει λέξη ή να ξε¬ 
φεύγει με ψέματα και υπεκφυγές 
του τύπου “κάψαμε για να προφυ- 
λαχτούμε από τα δακρυγόνα” ή 
“μπήκαν προβοκάτορες και σπάσα¬ 
νε”, ενώ ποτέ δεν έκαναν πολιτι¬ 
κή καμπάνια ενάντια σε προβοκά¬ 
τορες ούτε περιφρούρησαν με τη δι¬ 
κή τους βία τις εκδηλώσεις τους. 

Πραγματικά, αυτού του είδους ο 
αναρχισμός φτάνει τώρα μπροστά 
στα όριά του. 

Τώρα μπορεί να ζήσει μόνο αν 
γίνει πολιτικό ρεύμα, δηλαδή αν 
μιλήσει ανοιχτά μπροστά στο λαό, 
μιλήσει για όλα και εκφράσει θέ¬ 
σεις. Από το πρωί της 18ης Νοέμ¬ 
βρη και μετά δεν μπορεί να κρύβε¬ 
ται πίσω από τις κουκούλες. Αυτές 
τις κουκούλες του τις έβγαλε το 
ψευτοΚΚΕ για να κάνει τη δου¬ 
λειά του και μετά να τον παραδώ- 
σει στην αστυνομία. 

Αυτό σημαίνει ότι ήρθε η ώρα να 
ξεκαθαρίσει ο αναρχισμός με το 
σοσιαλφασισμό απ’ έξω του και με 
τον αναρχοφασισμό μέσα του. 

Αν το κάνει αυτό, θα βρει υπο¬ 
στήριξη από το δημοκρατικό κίνη¬ 
μα και τους επαναστάτες. 

Εμείς σαν ΟΑΚΚΕ υποστηρίζου¬ 
με έτσι κι αλλιώς κάθε δημοκρα¬ 
τική διεκδίκηση των κατηγορού¬ 
μενων αναρχικών και καταγγέλ¬ 
λουμε τις παράνομες και αυθαίρε¬ 
τες συνθήκες παρωδίας που προσ¬ 
διόρισαν τις ποινές τους, καθώς και 
τις διακρίσεις, τους διαχωρισμούς, 
την ασφαλίτικη μορφή που πήραν 
οι ερωτήσεις του δικαστηρίου και 
την ελεεινή απαίτησή τους για δή¬ 
λωση νομιμοφροσύνης. Έτσι, ζη¬ 
τούμε και την αποφυλάκιση των α¬ 
ναρχικών που καταδικάστηκαν 
μόνο με κριτήριο τη στάση τους α¬ 
πέναντι στο δικαστήριο και όχι με 
τη στάση τους απέναντι στα γεγο¬ 
νότα. 

Ακόμα καταδικάζουμε την από¬ 
πειρα του ψευτοΚΚΕ, που ακόμα 
χειρότερα από ό,τι το δικαστήριο 
προσπαθεί να στρέψει τους συλλη- 
φθέντες ενάντια στην ηγεσία τους 
και να ομολογήσουν ταυτόχρονα 
ότι απλά εγκλωβίστηκαν στο Πο¬ 
λυτεχνείο, προκειμένου να αθωω¬ 
θούν. Επειδή πράγματι το ψευτοΚ¬ 
ΚΕ είναι ο χειρότερος ασφαλίτης 
επιτίθεται σήμερα όχι για ν’ ανα¬ 
τρέψει πολιτικοϊδεολογικά τις χει¬ 
ρότερες εκδηλώσεις του εξαρχειώ¬ 
τικου αναρχισμού, αλλά για να ε¬ 
ξοντώσει φυσικά το πιο αντικνίτι- 


κο τμήμα της ηγεσίας του, που εκ¬ 
φράζεται συγκεκριμένα από το 
Βλασσόπουλο. 

Όμως η πολιτική δημοκρατία 
και οι προλετάριοι επαναστάτες 
δεν μπορούν σήμερα να κάνουν έ¬ 
να δημοκρατικό κίνημα συμπαρά¬ 
στασης στους αναρχικούς όσο οι 
ίδιοι δεν μπαίνουν στο δημοκρα¬ 
τικό κίνημα, όσο δηλαδή η δράση 
τους έρχεται σε μετωπική σύ¬ 
γκρουση με τις διαθέσεις και τις 
δημοκρατικές αρχές του ίδιου του 
λαού. Ο αναρχισμός μπορεί να μπει 
στο ρεύμα της δημοκρατίας μόνο 
αν διαχωρίσει τον εαυτό του από 
την απρόκλητη καταστροφή της 
δημόσιας περιουσίας και της πε¬ 
ριουσίας προσώπων που δε μισή¬ 
θηκαν από το λαό, αν δε διαχωρι¬ 
στεί από την απρόκλητη χρήση βί¬ 
ας, αν δε σταματήσει να χτυπάει 
μέσα από το σώμα εκδηλώσεων 
που δεν καθοδηγεί ο ίδιος. Αυτά 
όλα σημαίνουν στο βάθος ότι ο ε¬ 
ξαρχειώτικος αναρχισμός θα πρέ¬ 
πει να διαχωριστεί από το σοσιαλ- 
φασισμό και το σοσιαλιμπεριαλι- 
σμό. Σ’ αυτή την περίπτωση οι δια¬ 
φορές μας μαζί τους θα είναι εκεί¬ 
νες που χώριζαν πάντα τους πραγ¬ 
ματικούς μαρξιστές με τους συνε¬ 
πείς αναρχικούς, δηλαδή οι δια¬ 
φορές ανάμεσα στο βιομηχανικό 
προλεταριάτο, από τη μια, και την 
καταστρεφόμενη μικροαστική τά¬ 
ξη και το λούμπεν προλεταριάτο, 
από την άλλη. 

Αυτές είναι διαφορές που οδη¬ 
γούν σε περίοδες πολιτικής συμ- 
μαχίας και σε περίοδες πολιτικής 
σύγκρουσης, πάντα πάνω στο έδα¬ 
φος της μόνιμης και ανειρήνευτης 
ιδεολογικής πάλης για την κατά- 
κτηση της καρδιάς και του μυα¬ 
λού της επαναστατικής πρωτοπο¬ 
ρίας. 

Πρύτανης 
των ΚΝΑΤ 

Απαντώντας, στη δημοσίευση 
των πρακτικών της Συγκλήτου 
του Πολυτεχνείου απ' την εφη¬ 
μερίδα Ελευθεροτυπία ο πρύτανης 
Μαρκάτος γράφει: 

«Το θέμα του Ασύλου έθεσε ο 
Πρύτανης στο σώμα , ως νομικά 
και ουσιαστικά όφειλε, γύρω στις 
17.30, μια και φυσικά αυτό ήταν 
και το μόνο θέμα σύγκλησης της 
Συγκλήτου (άρθρο 2 Ν. 1268). Αιε- 
πιστώθη ότι το Άσυλο είχε κατα¬ 
λυθεί από τους ταραξίες οι οποί¬ 
οι παρεμπόδιζαν την ελεύθερη 
έκφραση εφόσον, για παράδειγ¬ 
μα, ηρνούντο πρόσβαση στα 
μεγάφωνα και στους χώρους 
του Πολυτεχνείου τόσο της 
Συγκλήτου όσο και της ΕΦΕΕ 
(σ.σ. υπογράμμιση δική μας). Από 
εκείνη τη στιγμή και πέρα το θέμα 
για μας ήταν πρακτικό και όχι θε¬ 
σμικό ή ιδεολογικό, δηλαδή πώς 
θα επροστατεύοντο κατά το κα¬ 
λύτερο δυνατό τρόπο οι ανθρώ¬ 
πινες ζωές, η σωματική ακεραιό¬ 
τητα προσώπων και η Αημόσια 
περιουσία» ( Ελευθεροτυπία, 8/12). 

Ακριβώς! Το άσυλο δεν κατα¬ 
λύθηκε επειδή το Πολυτεχνείο 
έγινε ορμητήριο του εξαρχειώτι- 

συνέχεια στη σελ. 7 

ΨΕΥΤΟΚΟΜΜΟΥΝΙΣΤΕΣ: ΚΥΡΙΑ ΜΟΡΦΗ ΤΟΥ 

ΡΩΣΙΚΟΥ ΦΑΣΙΣΜΟΥ 


Με τις τελευταίες εκλογές στη 
Ρωσία οι ψευτοκομμουνιστές ανα- 
δείχνονται σε πρώτο κόμμα. Ο πα¬ 
γκόσμιος σοσιαλφασισμός βγάζει 
κραυγές νίκης, γιατί αυτό το εκλο¬ 
γικό αποτέλεσμα έρχεται να κο- 
ρυφώσει την πορεία της σοσιαλφα- 
σιστικής “αριστερός” προς την ε¬ 
ξουσία σε όλη την ανατολική Ευ¬ 
ρώπη. Ο τελευταίος που θα μπο¬ 
ρούσε να αιφνιδιαστεί από μια τέ¬ 
τοια εξέλιξη είναι η ΟΑΚΚΕ, που 
δεν έπαψε ούτε στιγμή να ξεσκε¬ 
πάζει τον πραγματικό χαρακτήρα 
της δήθεν κατάρρευσης των σο- 
σιαλφασιστικών καθεστώτων της 
ανατολικής Ευρώπης, και κυρίως 
της Ρωσίας. 

Η λεγάμενη “επιστροφή των 
κόκκινων” δεν είναι παρά η επι¬ 
βεβαίωση της κυριαρχίας της γρα¬ 
φειοκρατικής μονοπωλιακής αστι¬ 
κής τάξης της Ρωσίας στην ίδια 
τη Ρωσία, καταρχήν, και στις χώ¬ 
ρες του πρώην συμφώνου της Βαρ¬ 
σοβίας -με εξαίρεση την Τσεχία 
και την ανατολική Γερμανία-, στη 
συνέχεια. 

Οι ψευτοκομμουνιστές των Ζιου- 
γκάνοφ και Ανπίλοφ δεν είναι πα¬ 
ρά μια από τις μεταμφιέσεις που 
χρησιμοποιεί το ρώσικο γραφειο¬ 
κρατικό μονοπώλιο, για να εμπε¬ 
δώσει την κυριαρχία του και να σύ¬ 
ρει πίσω του ολόκληρο το ρώσικο 
λαό και τους λαούς της πρώην ΕΣ- 
ΣΔ και της Ανατολικής Ευρώπης 
στο “νέο μεγάλο πατριωτικό πό¬ 
λεμο” ενάντια στη δυτική Ευρώ¬ 
πη. 

Τα κόμματα του Ζιουγκάνοφ, του 
Ζιρινόφσκι, του Τσερνομίρντιν, το 
Αγροτικό κόμμα και τα περισσό¬ 
τερα από τα άλλα μικρότερα δεν 
είναι παρά μορφές έκφρασης του 
ίδιου μετώπου εξουσίας και αντι¬ 
προσωπεύουν είτε ξεχωριστά τμή¬ 
ματα της μεγαλοαστικής τάξης που 
συγκροτούν αυτό το μέτωπο είτε 
διαφορετικές πολιτικές ταχτικές 
των ίδιων τμημάτων της άρχουσας 
τάξης. Είναι όλα αυτά κόμματα του 
πολέμου και του σοσιαλφασισμού, 
και είναι φυσικό που έχουν τώρα 
επικεφαλής τους το τυπικό σο- 
σιαλιμπεριαλιστικό κόμμα, δηλα¬ 
δή το ψευτοκομμουνιστικό του 
Ζιουγκάνοφ. 

Οι ψευτοκομμουνιστές είναι πο¬ 
λιτική έκφραση της παλιάς γρα¬ 
φειοκρατικής νομενκλατούρας που 
έμεινε γραφειοκρατική, δηλαδή 
που κυριαρχεί στα τμήματα εκεί¬ 
να του κρατικού μονοπώλιου που 
έμειναν κρατικά. Τέτοιο τμήμα εί¬ 
ναι το μονοπώλιο της στρατιωτι¬ 
κής βιομηχανίας, που είναι το 
κατεξοχήν μονοπώλιο και κυριαρ¬ 
χεί απέναντι σε όλα τα άλλα. 

Σύμφωνα με την παγκόσμια εξί¬ 
σωση του σοσιαλφασισμού “κρα¬ 
τικό ίσον σοσιαλιστικό”, οι ψευ- 
τοκομμουνιστές, σα διαχειριστές 
του κρατικού μονοπώλιου, εμφα¬ 
νίζονται σαν εκπρόσωποι της σο¬ 
σιαλιστικής ή κομμουνιστικής 
πλευράς των ρώσικων μορφών ι- 
διοχτησίας μετά την περεστρόικα. 
Οι ψευτοκομμουνιστές έχουν τη 
θεωρία ότι η παλινόρθωση του κα¬ 
πιταλισμού δεν έχει πραγματοποι¬ 
ηθεί στη Ρωσία σε όλη τη γραμμή, 
γιατί δεν έχουν ιδιωτικοποιηθεί ό¬ 
λες οι κρατικές επιχειρήσεις. 

Σύμφωνα με τη θεωρία του, ό,τι 
δεν έχει ιδιωτικοποιηθεί είναι σο¬ 


σιαλιστικός παράγοντας της οικο¬ 
νομίας, και αυτός ο σοσιαλιστικός 
παράγοντας της ρώσικης οικονο¬ 
μίας αντιπαλεύει διαρκώς τον κα¬ 
πιταλιστικό παράγοντα της ρώσι¬ 
κης οικονομίας, δηλαδή το ιδιωτι- 
κοποιημένο τμήμα των μονοπωλί¬ 
ων, ή τις μη μονοπωλιακές αστι¬ 
κές επιχειρήσεις που άνθισαν κυ¬ 
ρίως μετά την περεστρόικα. 

Σύμφωνα με αυτή την ανάλυση, 
το ζήτημα του καπιταλιστικού 
χαρακτήρα της σημερινής Ρωσίας 
δεν έχει κλείσει. Όποιος βέβαια ξέ¬ 
ρει δυο κολυβογράμματα από μαρ¬ 
ξισμό μπορεί να καταλάβει την α¬ 
πάτη που κρύβεται πίσω από έναν 
τέτοιο ισχυρισμό. Για τους μαρξι¬ 
στές η ταξική φύση της κρατικής 
ιδιοκτησίας κρίνεται από το χαρα¬ 
κτήρα του κράτους. Όταν το κρά¬ 
τος είναι αστικό, τότε και η κρα¬ 
τική ιδιοκτησία είναι ιδιοκτησία 
της αστικής τάξης. 

Το ρώσικο κράτος της εποχής 
της περεστρόικα και της μεταρρύθ¬ 
μισης, όπως και το κράτος της 
μπρεζνιεφικής εποχής, είναι κρά¬ 
τος της μονοπωλιακής αστικής τά¬ 
ξης νέου τύπου, μιας ιμπεριαλιστι¬ 
κής τάξης που ήταν υποχρεωμένη 
ιστορικά να πάρει τον πολεμικό 
δρόμο της χιτλερικής Γερμανίας 
για να εξασφαλίσει την παγκόσμια 
ηγεμονία. Ο ταξικός χαρακτήρας 
αυτού του κράτους έχει κλείσει α¬ 
πό τη δεκαετία του 1960 και η με¬ 
τατροπή του σε σοσιαλιστικό μπο¬ 
ρεί να γίνει μόνο με μια μέθοδο που 
ονομάζεται σοσιαλιστική επανά¬ 
σταση. 

Ωστόσο οι ψευτοκομμουνιστές 
έρχονται ξανά στην εξουσία δίχως 
καμιά επανάσταση. Είναι μάλιστα 
τόσο “επαναστάτες”, ώστε μαζί με 
το Ζιρινόφσκι να έχουν βγάλει κοι¬ 
νό πρόεδρο της προηγούμενης 
Δούμας τον πρόεδρο του Αγροτι¬ 
κού κόμματος. Αυτό το κόμμα εκ¬ 
φράζει τα συμφέροντα των διευ¬ 
θυντών των κολχόζ, που εξακο¬ 
λουθούν να κυριαρχούν σε αυτά α¬ 
νεξάρτητα αν έμειναν σαν τέτοια 
ή μετασχηματίστηκαν σε ιδιωτι¬ 
κούς συνεταιρισμούς. Το αγροτικό 
κόμμα είναι, σαν κόμμα των κολ¬ 
χόζ, πιστός σύμμαχος των ψευτο- 
κομμουνιστών και είναι κόμμα α¬ 
πό τα πιο σοσιαλφασιστικά-αντιευ- 
ρωπαικά της σημερινής Ρωσίας. 

Αλλά και το κόμμα του Τσερνο- 
μίρντιν “Το σπίτι μας η Ρωσία”, 
που είναι το τρίτο κόμμα σ’ αυτές 
τις εκλογές και πρακτικά διαχει¬ 
ρίζεται περισσότερο από όλα τα 
άλλα την εξουσία, είναι ένα κόμ¬ 
μα του κρατικού μονοπώλιου. Η 
διαφορά με το ψευτοκομμουνιστι- 
κό βρίσκεται στη διαφορά του 
Ζιουγκάνοφ με τον Τσερνομίρντιν. 
Ο Ζιουγκάνοφ είναι ο κλασικός 
νομενκλατουρίστας, ο πολιτικός 
εκφραστής της συνολικής κρατι¬ 
κής γραφειοκρατίας, ο μεγαλοα¬ 
στός δίχως ατομικές μετοχές. Ο 
Τσερνομίρντιν είναι ο οικονομικός 
αρχηγός του στρατιωτικοβιομηχα- 
νικού συμπλέγματος, ο πρώην διευ¬ 
θυντής και ιδρυτής της Οαζρτοηι 
(γράφουμε γι’ αυτήν σε άλλο άρ¬ 
θρο στο σημερινό φύλλο της Ν.Α.) 
και μεγαλομέτοχός της. Το “Σπίτι 
μας η Ρωσία” είναι το κόμμα της 
νομενκλατούρας που απόσπασε η 
ίδια μέσα από την περεστρόικα και 
τη μεταρρύθμιση τμήμα του κρατι¬ 


κού μονοπώλιου για τον εαυτό της, 
δηλαδή ιδιοποιήθηκε τμήμα της 
συλλογικής ιδιοκτησίας όχι απλά 
της ρώσικης, αλλά της σοβιετικής 
νομενκλατούρας. Ασφαλώς οι ψευ- 
τοκομμουνιστές δεν είναι έξω από 
αυτή τη διαδικασία. 

Η στενή σύνδεσή τους με την ι- 
διωτικοκαπιταλιστική νομενκλα- 
τούρα τύπου Τσερνομίρντιν απο¬ 
δείχνεται από τη συμμετοχή τους 
με εκπροσώπους μέσα στη σημερι¬ 
νή κυβέρνηση Γέλτσιν, και πιο πο¬ 
λύ με την έγκριση που έδωσαν στη 
Δούμα για την τοποθέτηση του αν¬ 
θρώπου της Οίΐζρΐ'οηι, του “μονε- 
ταριστή” Ντουμπίνιν, επικεφαλής 
της κεντρικής τράπεζας της Ρω¬ 
σίας. Επιπλέον ηγετικά στελέχη 
της εκλογικής λίστας Ζιουγκάνοφ 
χρηματοδοτούνται από την τράπε¬ 
ζα της νέας ιδιωτικής νομενκλα¬ 
τούρας, τη Μοστ ( Μοηάε , 12.12.95). 

Σε ό,τι αφορά τώρα τη σχέση των 
ψευτοκομμουνιστών με το Ζιρι- 
νόφσκι, δε φαίνεται να εκφράζουν 
διαφορετικά τμήματα της μεγαλο¬ 
αστικής τάξης, παρά διαφορετικές 
τακτικές εκφράσεις της στρατηγι¬ 
κής του πολέμου. Είναι και τα δύο 
κατεξοχήν κόμματα του πολέμου 
και, σαν τέτοια, κόμματα του στρα¬ 
τού. 

Η πολιτική αιχμή του Ζιρινόφ- 
σκι είναι ενάντια στον τρίτο κό¬ 
σμο, ενώ του Ζιουγκάνοφ ενάντια 
στη Δύση. Από αυτή την άποψη το 
κύριο βάρος του σοσιαλιμπεριαλι- 
σμού ανήκει στο φασισμό τύπου 
Ζιουγκάνοφ και όχι σε εκείνοη τύ¬ 
που Ζιρινόφσκι. Ο Ζιρινόφσκι μι¬ 
λάει σα μεγαλορώσος Άρειος ε¬ 
νάντια στους μαύρους και τους με- 
λαμψούς και απειλεί διαρκώς με 
τη ρώσικη πολεμική μηχανή την 
ισλαμική κεντρική Ασία της πρώ¬ 
ην ΕΣΣΔ, τον Καύκασο (όπου 
θέλει να σβήσει την Τσετσενία), 
την Πολωνία και πιο πολύ το Αφ¬ 
γανιστάν, το Πακιστάν και την Ιν¬ 
δία. Αντίθετα, ο Ζιουγκάνοφ κα- 
λεί διαρκώς σε μέτωπο τον τρίτο 
κόσμο και το ισλάμ ενάντια στην 
Ευρώπη και τις ΗΠΑ. Γι’αυτό η 
φρασεολογία του Ζιουγκάνοφ εί¬ 
ναι αντικαπιταλιστική - εθνι¬ 
κιστική, όπως κάθε γνήσια χιτλε¬ 
ρική φρασεολογία, ενώ εκείνη του 
Ζιρινόφσκι είναι εθνικορατσιστι- 
κή. 

Είναι φανερό ότι πρόκειται για 
δυο συμπληρωματικές μορφές της 
ίδιας στρατηγικής. Η κύρια μορφή 
πολιτικής προπαγάνδας του σο- 
σιαλφασισμού, που αντιστοιχεί 
στην κύρια αιχμή της ρώσικης 
στρατιωτικής επίθεσης, είναι η α- 
ντιδυτική και εκφράζεται από τους 
ψευτοκομμουνιστές του Ζιουγκά- 
νοφ. Η δευτερεύουσα είναι η αντι- 
τριτοκοσμική και εκφράζεται από 
το Ζιρινόφσκι. Όμως η αντιδυτι- 
κή στρατηγική δεν μπορεί να λει¬ 
τουργήσει δίχως την αντιτριτοκο- 
σμική. 

Την ώρα δηλαδή που ο Ζιουγκά- 
νοφ καλεί στο αντιδυτικό μέτωπο 
τον τρίτο κόσμο, κάποιος πρέπει 
να στηρίζει τη διείσδυση του ρώ- 
σικου σοσιαλιμπεριαλισμού στον ί¬ 
διο τον τρίτο κόσμο. Η επίθεση στη 
Δύση, για παράδειγμα, δεν μπορεί 
να πραγματοποιηθεί αν η Ρωσία δε 
βγει στις θερμές θάλασσες, δηλα¬ 
δή στον Ινδικό ωκεανό, για να πε- 
ρικυκλώσει την Ευρώπη και να κό¬ 


ψει τους θαλάσσιους δρόμους της 
Ιαπωνίας προς τα πετρέλαια του 
Κόλπου. Η εισβολή στο Αφγανι¬ 
στάν υπηρετούσε αυτό το στρατη¬ 
γικό στόχο. Ανάλογους στόχους υ¬ 
πηρετεί σήμερα η ρώσικη επίθεση 
στον Καύκασο και στη Βοσνία, και 
τέτοιους θα υπηρετήσει η αυριανή 
επίθεση στην ενδιάμεση ζώνη: Βαλ¬ 
κάνια, Βαλτικές, Πολωνία. Πάντα 
λοιπόν θα χρειάζεται ένας Ζιρινόφ- 
σκι για να τις χειροκροτεί με πά¬ 
θος και να ζητάει φυλετική εξό¬ 
ντωση, ενώ ένας Ζιουγκάνοφ θα 
ζητάει ειρήνη, διαπραγματεύσεις 
και συμπόρευση με τη Ρωσία. 

Αυτό το παιχνίδι παίζεται χαρα¬ 
κτηριστικά στην Τσετσενία, όπου 
ο Ζιρινόφσκι εκφράζει την απαραί¬ 
τητη ωμή βία στους Τσετσένους, 
ενώ ο Ζιουγκάνοφ και οι μικρότε¬ 
ρης εμβέλειας “κνίτες” καταγγέλ¬ 
λουν την εισβολή και προσπαθούν 
να προσεταιρισθούν τη ματωμένη 
Τσετσενία στην αντιδυτική και α- 
ντιτούρκικη στρατηγική τους. Η 
σημερινή ρώσικη στρατηγική με τα 
πολλά ταχτικά πρόσωπα και την 
πλούσια κατανομή των ρόλων εί¬ 
ναι γι’ αυτό ασύγκριτα πιο αποδο¬ 
τική από εκείνη τη μονοπρόσωπη 
της μπρεζνιεφικής περιόδου. 

Αυτή η πολυπρόσωπη ταχτική 
της κοινής σοσιαλιμπεριαλιστικής 
στρατηγικής ευθύνεται και για τις 
πολύ αμβλυμμένες αντιπαραθέσεις 
της ρώσικης πολιτικής σκηνής. 

Είναι φυσικό να μη συγκρούονται 
βαθιά μεταξύ τους τα διαφορετικά 
πρόσωπα της ίδιας πολιτικής. Αυ¬ 
τό δε σημαίνει ότι δεν υπάρχουν 
πολιτικές δυνάμεις πραγματικά α¬ 
ντίθετες στη σοσιαλιμπεριαλιστι- 
κή στρατηγική. Υπάρχουν, αλλά εί¬ 
ναι αδύναμες: Πρόκειται για τις φι¬ 
λελεύθερες αστικές δυνάμεις που 
εκφράζουν τα συμφέροντα της με¬ 
σαίας, μη μονοπωλιακής ρώσικης 
αστικής τάξης στη βιομηχανία, στο 
εμπόριο και στις υπηρεσίες. Πρό¬ 
κειται για εκείνο το τμήμα της α¬ 
στικής τάξης που ήταν μισοπαρά- 
νομο στην μπρεζνιεφική εποχή και 
που νόμισε ότι ήρθε στα πράγματα 
με την περεστρόικα. Αυτές οι δυ¬ 
νάμεις εκπροσωπούνται από τους 
Γκαϊντάρ και Γιαβλίνσκι, ιδιαίτε¬ 
ρα από το δεύτερο με το κόμμα του 
το “Γιαμπλόνκο”, που ήρθε τέταρ¬ 
το στις πρόσφατες βουλευτικές ε¬ 
κλογές και κατάφερε να μπει στη 
βουλή αφού ξεπέρασε το όριο του 
5%. 

Αυτό το τμήμα της αστικής τά¬ 
ξης δυτικού τύπου, που είναι ανα¬ 
πόφευκτα συνδεδεμένο με το δη¬ 
μοκρατικό ρεύμα της ρώσικης κοι¬ 
νωνίας και που θέλει την ενότητα 
και όχι τον πόλεμο με την Ευρώ¬ 
πη, είναι στόχος πραγματικών ε¬ 
πιθέσεων από το σοσιαλφασιστικό 
κυρίαρχο μπλοκ των Γέλτσιν, 
Τσερνομίρντιν, Ζιουγκάνοφ, Ζιρι- 
νόφσκι. Το δημοκρατικό μπλοκ 
υπάρχει στην πολιτική σκηνή μό¬ 
νο σαν πολιτικός φόρος που είναι 
υποχρεωμένοι να πληρώνουν οι σο- 
σιαλφασίστες στη Δύση για να την 
καθησυχάζουν, την ίδια ώρα που 
δυναμώνουν τις υπόγειες κυκλω¬ 
τικές τους κινήσεις σε όλη την υ¬ 
δρόγειο. Αν αυτό το μπλοκ δε δέ¬ 
χεται ανοιχτή σαρωτική επίθεση α¬ 
πό τους σοσιαλφασίστες, είναι για¬ 
τί είναι αδύναμο. Η πολιτική του 
βάση είναι ένα τμήμα της νεολαί¬ 


ας στις μεγάλες πόλεις, όμως όλος 
ο υπόλοιπος ρώσικος πληθυσμός 
είναι βυθισμένος μέσα στη βαρβα¬ 
ρότητα του τρικέφαλου εκτρώμα¬ 
τος, που είναι ο μεγαλορωσισμός, 
ο ψεύτικος λενινισμός και η φασι¬ 
στική ρώσικη ορθοδοξία που καλ¬ 
λιεργούν ασταμάτητα εδώ και μια 
εφταετία οι σοσιαλφασίστες. 

Η σχετική βέβαια πολιτική αδυ¬ 
ναμία αυτού του ρεύματος δεν κα¬ 
θησυχάζει ολότελα την ΚαΓκεΜπε, 
που φροντίζει να ξεκαθαρίζει αλ¬ 
λιώς την ίδια τη μη μονοπωλιακή 
αστική τάξη με 17νοεμβρίτικο τρό¬ 
πο. Σύμφοινα με την εφημερίδα 
ΠύβΓαίίοη της 7.8.95, μέσα στα τε¬ 
λευταία 3,5 χρόνια έχουν εκτελε- 
στεί 45 ιδιοχτήτες τραπεζών (των 
νέων μη κρατικών τραπεζών) και 
έχουν τραυματισθεί βαριά 23. Έ¬ 
νας από αυτούς, ο μεγαλύτερος σε 
δύναμη και επικεφαλής αυτής της 
αστικής τάξης ονόματι Κυβελίδης 
(ελληνικής καταγωγής) πριν εκτε- 
λεστεί είπε ότι “η αστυνομία είναι 
η κύρια πηγή πληροφοριών των δο¬ 
λοφόνων”. Μια από τις πιο αγα¬ 
πημένες μεθόδους εξόντωσης που 
ακολουθούν οι σοσιαλφασίστες εί¬ 
ναι η δηλητηρίαση... 

Να λοιπόν που το αποτέλεσμα 
των τελευταίων ρώσικων εκλογών 
δεν έχει τίποτα που να αιφνιδιάζει 
όποιον καταλαβαίνει ότι η μεγα¬ 
λύτερη πολεμική μηχανή του πλα¬ 
νήτη δεν πεθαίνει ποτέ πριν νικη¬ 
θεί. 

Η άνοδος του κατεξοχήν σοσιαλ- 
φασιστικού κόμματος στην πρώτη 
θέση σημαίνει μόνο το πλησίασμα 
του πολέμου και όχι απλά μια α¬ 
νησυχητική εξέλιξη. Όμως το με¬ 
γάλο πρόβλημα για τους λαούς δεν 
είναι ότι ξεπροβάλλει τώρα ο φα¬ 
σισμός απειλητικός στην ανατολή, 
αλλά ότι οι δυτικοί αστοί παρακο¬ 
λουθούν με αφάνταστη στενοκεφα- 
λιά και υπεροψία την άνοδο του 
τέρατος. Κύρια όμοις μέσα στα χρό¬ 
νια όπου η Ρωσία έκανε τον “ψό¬ 
φιο κοριό” κατάφερε να εξασφα¬ 
λίσει μια προωθημένη θέση στο κέ¬ 
ντρο λήψεως αποφάσεων της Δύ¬ 
σης, δηλαδή να έχει έναν ολότελα 
αφοσιωμένο φίλο στο πρόσωπο του 
ίδιου του προέδρου των ΗΠΑ Κλί- 
ντον. 

Μόνο ένα τέτοιο υποκείμενο, που 
τόσο πιστά και βήμα-βήμα υπηρέ¬ 
τησε τη ρώσικη γραμμή στο έγκλη¬ 
μα της Βοσνίας, θα μπορούσε να 
πει μετά την άνοδο του Ζιουγκά- 
νοφ ότι η “δημοκρατία βαθαίνει 
στη Ρωσία” και ότι, συνακόλουθα, 
δεν υπάρχει κανένας λόγος ανη¬ 
συχίας. 

Λίγες εβδομάδες αφότου η Ρω¬ 
σία πήρε το πάνω χέρι στην Πο¬ 
λωνία και αφότου κατοχύρωσε την 
ύπαρξη της Μεγάλης Σερβίας, δί¬ 
χως η χοντρόπετση ιμπεριαλιστι¬ 
κή Δύση να ανησυχήσει, είναι φυ¬ 
σικό να έρθει στο προσκήνιο πάλι 
“δίχως καμιά ανησυχία” ο άνθρω¬ 
πος που ετοιμάζει ένα χιτλερικού 
τύπου πόλεμο ενάντια στην Δυτ. 
Ευρώπη. 

Αυτό που θα δοθεί σαν αντάλ¬ 
λαγμα στους δυτικούς γι’ αυτή την 
κατανόηση είναι η συνέχιση της 
δυτικοφανούς κυβέρνησης Τσερ- 
νομίρντιν στο πλευρό του επίσης 
δυτικοφανούς αρχικαγκεμπίτη 
Γέλτσιν. 

ΟΑΖΡΚΟΜ 


Γαλλία 


Μικρός απολογισμός της 
εξέγερσης των ΔΕΚΟ 


Την ΟαζρΓοπι ο λαός μας την 
πρωτάκουσε με τη συμφωνία του 
φυσικού αέριου και την ξανακούει 
πάλι με τη συμφωνία για τον αγω¬ 
γό πετρελαίου Ρωσίας-Βουλγαρί- 
ας-Ελλάδας. 

Η Οαζρτοπι είναι η ρούσικη εται¬ 
ρία που συμμετέχει ηγεμονικά στο 
κεφάλαιο και τη λειτουργία και 
των δύο αυτών έργων. Αξίζει να πα¬ 
ραθέσουμε μερικά στοιχεία που ήρ¬ 
θαν πρόσφατα σε γνώση μας για τη 
ΟαζρΐΌΐη όχι μόνο για να πάρουμε 
μια εικόνα του “συνεταίρου μας”, 
αλλά, κυρίως, για να συλλάβουμε 
την ποιότητα και το βάρος του σο- 
σιαλιμπεριαλιστικού μονοπώλιου. 
Αυτό τόσο εύκολα το προσπερνάει 
όλη η ψευτομαρξιστική οικονομο- 
λογία,'γιατί δεν εμπλέκεται με τον 
ίδιο τρόπο στην παγκόσμια αγορά 
με τον οποίο εμπλέκεται το αμερι¬ 
κάνικο, το γιαπωνέζικο ή το ευρω¬ 
παϊκό μονοπώλιο. Το σοσιαλιμπε- 
ριαλιστικό μονοπώλιο πάνω απ’ ό¬ 
λα είναι ένας άρπαγας. 

Αντιγράφουμε λοιπόν από τη 
Μοηάβ της 12.12.95: «Ελέγχοντας το 
94% της ρώσικης παραγωγής αερί¬ 
ου η Οαζρτοτη είναι το πιο μεγάλο 
μονοπώλιο του κόσμου. Η αξία του 
υπολογίζεται σε 250 και 900 δισ. 
δολλάρια και απασχολεί 360.000 ά¬ 
τομα... (σε ένα άλλο άρθρο στο ίδιο 
φύλλο περιγράφονται οι πόλεις που 
έχει χτίσει η Οαζρτοτη στη Σιβηρί¬ 
α, πόλεις μέχρι 90.000 κατοίκους 
με μισθούς τριπλάσιους από τους μι¬ 
σθούς της υπόλοιπης χώρας, με τα 
πιο εξοπλισμένα σχολεία, υπερσύγ¬ 
χρονες κλινικές, κινηματογράφους, 
αθλητικά κέντρα κ.λπ. Η Οαζρτοπι 
φτιάχνει, εκτός από τις πόλεις, τους 
ατέλειωτους αυτοκινητόδρομους 
που τις συνδέουν με το κέντρο, τις 
σιδηροδρομικές γραμμές, τους αγω¬ 
γούς φυσικά, τα λιμάνια κ.λπ.). Λέ¬ 
γεται ότι η Οαζρτοπι είναι ένα 
“κράτος μέσα στο κράτος”. Είναι 
για τη ρώσικη οικονομία ό,τι είναι 
η ΚαΓκεΜπε για τη ρώσικη πολι¬ 
τική: μια σκοτεινή, απέραντη και 
μυστική δύναμη. 

Για να υπερασπίσει τα συμφέρο- 
ντά της, η επιχείρηση χρηματοδο¬ 
τεί πολλά κόμματα για τις εκλο¬ 
γές της 17 Δεκέμβρη. Ο Διευθυντής 
της Ρεμ Βιακχίρεβ αναγνωρίζει ό¬ 
τι χρηματοδοτεί “όλους τους λογι¬ 
κούς υποψήφιους”. 

Τα πραγματικά κέρδη της 
Οαζρτοπι είναι μυστικά, όμως εκτι- 
μούνται σε περισσότερο από 6 δισ. 
δολλάρια το χρόνο, πράγμα που την 
κάνει μια από τις πρώτες, αν όχι 
την πρώτη επιχείρηση του πλανή¬ 
τη, σύμφωνα με τα κέρδη της. Ο 
Τσαρλς Μπλίτσερ, οικονομολόγος 
της Παγκόσμιας Τράπεζας, κριτι¬ 
κάρει το γεγονός ότι ενώ αυτή η 
τράπεζα είναι μια από τις πιο “α¬ 
διαφανείς” του κόσμου, οι παγκό¬ 
σμιοι χρηματιστικοί οργανισμοί κα¬ 
λούνται να γεμίσουν με δισεκατο- 
μύρια δολλάρια το έλλειμμα του 
ρώσικου κρατικού προϋπολογι¬ 
σμού... 

Η δύναμη αυτού του γίγαντα εί¬ 
ναι τέτοια, ώστε πολλοί σκέφτονται 
ότι το αληθινό κέντρο εξουσίας δεν 
είναι ούτε στο Κρεμλίνο ούτε στο 
Κοινοβούλιο, αλλά εδώ, στο “σύ¬ 
μπλεγμα Οαζρτοπι”, σε αυτό το μο¬ 
νοκόμματο κτίριο των 36 ορόφων 
με μάρμαρο και γιαλί που έχει θε- 
μελίωση βάθους 30 μέτρων... 

Ο πρόεδρός της Ρεμ Βιακχίρεβ, 
60 ετών, παλιός βοηθός του Τσερ- 
νομίρντιν, είναι αντιπροσωπευτικός 
τύπος αυτής της γενιάς των “κόκ¬ 


κινων διευθυντών”, που έγινε βιο¬ 
μηχανικό στέλεχος και μεταστρά¬ 
φηκε στον καπιταλισμό. Το όνομά 
του Ρεμ βγαίνει από τα αρχικά Ρε- 
βολούσιον, Ένγκελς, Μαρξ. Έχει 
πάρει το παράσημο Δένιν και το 
παράσημο της Οκτωβριανής Επα¬ 
νάστασης. 

Η Οαζρτοπι είναι μικτή εταιρία: 
το 40% ανήκει στο κράτος, το 15% 
στους υπαλλήλους, το 34% πουλή¬ 
θηκε σε ρώσους πολίτες σε διάφο¬ 
ρες περιοχές... Ένα άλλο 10% των 
μετοχών προορίζεται να πουληθεί 
στους ξένους, αλλά ακόμα δεν έχει 
πουληθεί και το κρατάει η εταιρία 
γιατί αρνείται να πουλήσει “αυτό 
το κόσμημα” στους ξένους. 

Παρά τις πολλές υποσχέσεις που 
η Οαζρτοπι έχει δώσει, στην παγκό¬ 
σμια αγορά απαγορεύεται μέχρι 
σήμερα οποιαδήποτε αγορά ή 
πούληση μετοχών χωρίς την ά¬ 
δεια της διεύθυνσης (η υπογράμ¬ 
μιση δική μας). Η Οαζρτοπι είναι ο 
πρώτος παραγωγός συναλλάγματος 
για τη Ρωσία (εισπράττει το 35% του 
συναλλάγματος). Το 38% των κρα¬ 
τικών εσόδων βγαίνει από τις ε¬ 
νεργειακές συνεισφορές. Από αυτό 
το ποσό το μισό δίνεται στο κρά¬ 
τος από την Οαζρτοπι. 

Ωστόσο, πολλοί πολιτικοί άνδρες, 
λίγο “λογικοί”, παραπονιούνται ό¬ 
τι οι φόροι που πληρώνουν οι γί¬ 
γαντες της ρώσικης ενέργειας εί¬ 
ναι γελοία χαμηλοί. Η επιχείρηση 
επωφελείται από φορολογικές ευ¬ 
κολίες και πληρώνει μόνο 30% δι¬ 
καιώματα εκμετάλλευσης, αντί για 
50% που δίνεται στο κράτος σε ό¬ 
λες τις χώρες που είναι μεγάλοι πα¬ 
ραγωγοί ενέργειας... 

Σύμφωνα με το ρώσικο Τύπο, ο 
πρωθυπουργός Τσερνομίρντινείναι 
ένας από τους βασικούς ιδιώτες με¬ 
τόχους της Οαζρτοπι. Αυτό το δια- 
ψεύδει η Οαζρτοπι. Ο πρωθυπουρ¬ 
γός όμως σωπαίνει. Όμως στο 
Τσιόρνι Όρτρογκ, το χωριουδάκι 
που γεννήθηκε ο Τσερνομίρντιν, 
στο βάθος των Ουραλίων, η 
Οαζρτοπι κατασκευάζει μια μεγάλη 
βίλα με εσωτερική πισίνα και σά¬ 
ουνα. Ο επικεφαλής της διοίκησης 
μέσα στην κυβέρνηση προέρχεται 
από την Οαζρτοπι. Το ίδιο και ο 
Σεργκέι Ντουμπίνιν, ο νέος πρόε¬ 
δρος της Κεντρικής Τράπεζας της 
Ρωσίας. 

Η νίκη της αντιπολίτευσης στις 
εκλογές της 17 Δεκέμβρη δε φαί¬ 
νεται να ανησυχεί τη διεύθυνση του 
μονοπώλιου: “Οποιος και να έρθει 
στην εξουσία θα πρέπει να ζήσει με 
την Οαζρτοτη. Γιατί χωρίς την 
Οαζρτοπι δε θα επιζήσει.” 

Εκτός από υπέροχο εργαλείο ε¬ 
σωτερικής πολιτικής, η Οαζρτοτη 
είναι επίσης ένα ισχυρό όπλο της 
εξωτερικής πολιτικής της Μόσχας 
στις χώρες της Κοινοπολιτείας, ε¬ 
ξαιρετικά εξαρτημένες από το ρώ¬ 
σικο αέριο, αλλά και παραπέρα στις 
χώρες της ανατολικής και δυτικής 
Ευρώπης. Τι θα γινόταν η γερ¬ 
μανική βιομηχανία δίχως το 
ρώσικο αέριο; (η υπογράμμιση δι¬ 
κή μας) (η βασική επένδυση της 
Οαζρτοπι σήμερα γίνεται για έναν 
αγωγό 4.200 χλμ από τη Σιβηρία 
στη Γερμανία μέσα σε τρία χρόνια 
). Βάζοντας μπροστά το ρόλο της 
Ρωσίας στην πρώην Γιουγκοσλα¬ 
βία, η Μόσχα θυμίζει ότι η κατά¬ 
παυση του πυράς στη Βοσνία δεν 
υπογράφτηκε παρά όταν η Οαζρτοτη 
άνοιξε τις βάνες του φυσικού αέ¬ 
ριου για να θερμάνει το Σεράγεβο 
και το Βελιγράδι. 


Η Ουκρανία χρωστάει μια περιου¬ 
σία στη Οαζρτοτη(περίπου 1,5 δισ. 
δολλάρια) και προσπαθεί να ανταλ¬ 
λάξει το χρέος με την ιδιοχτησία 
ουκρανικών επιχειρήσεων, ιδίως 
των αγωγών αερίου. Μιλώντας γε¬ 
νικά, οι χώρες που “συμπεριφέρο- 
νται καλά “ απέναντι στη Μόσχα 
εξασφαλίζουν την παράδοση του α¬ 
ερίου ακόμα κι αν δεν έχουν εξο¬ 
φλήσει τα χρέη τους. Οι υπόλοιπες 
καλούνται να πληρώσουν ή να πα¬ 
ραδώσουν τους αγωγούς τους. Στην 
έδρα της Οαζρτοτη αναγνωρίζουν ό¬ 
τι μπορεί να υπάρχουν κάποιες 
“διαφορές προσέγγισης” ανάμεσα 
στο κράτος και την εταιρία. Όμως 
βεβαιώνουν ότι δεν υπάρχουν “δια¬ 
φορές βάθους”. Το μόνο αληθινό ε¬ 
ρώτημα είναι αν το ρώσικο κράτος 
κάνει την πολιτική του μέσω της 
Οαζρτοτη ή αν είναι η Οαζρτοτη που 
κάνει τη ρώσικη πολιτική». 

Αυτά λέει η αξιόπιστη Μοηάβ. Το 
μόνο που φαίνεται να μη λογαριά¬ 
ζει ο αρθρογράφος είναι ότι δίπλα 
στα μονοπώλια της ενέργειας έχει 
στηθεί στη Ρωσία το ακόμα πιο ι¬ 
σχυρό υπερμονοπώλιο της στρα¬ 
τιωτικής βιομηχανίας και του χά¬ 
λυβα. Τα μονοπώλια του χάλυβα- 
όπλων και της ενέργειας πραγμα¬ 
τικά αποτελούν στο σύνολό τους 
την υλική βάση του ρώσικου σο- 
σιαλιμπεριαλισμού. 

Αυτό το μονοπωλιακό σύμπλεγ¬ 
μα βρίσκεται στα χέρια μιας μικρής 
συμμορίας μονοπωλιστών με τρία 
πρόσωπα: το πολιτικό, το στρατιω¬ 
τικό και το οικονομικό. Αυτή η μι¬ 
κρή συμμορία, η πιο συγκεντροποι- 
ημένη μονοπωλιακή ομάδα της ι¬ 
στορίας του ιμπεριαλισμού χρησι¬ 
μοποιεί και τα όπλα της και το 
πετρέλαιό της και το κράτος της 
σαν εργαλείο πολέμου, κατάχτησης 
και αρπαγής. 

Με ένα από τα όπλα αυτού του 
τέρατος, τις βάνες του αγωγού φυ¬ 
σικού αερίου, θα έχει σύντομα να 
κάνει ο ελληνικός λαός. Ο ρούσι¬ 
κος ενεργειακός εκβιασμός, αυτός 
είναι ο πρώτος εθνικός κίνδυνος 
για τη χώρα. Ο αγωγός φυσικού α¬ 
ερίου θα πρέπει να σταματήσει αν 
δεν έχει εξασφαλιστεί η συνολική 
λειτουργία του κυκλώματος μέσω 
της Ρεβυθούσας. Η Ελλάδα δεν 
πρέπει να γίνει χώρα της Βαλτι¬ 
κής ή του Καυκάσου. 

Πατριωτική 

διπλωματία! 

Όπως μαθαίνουμε από μικρό σχό¬ 
λιο της εφημερίδας Ελευθεροτυπία 
(10/10/95), ρώσοι διπλωμάτες είναι 
μόνιμα “εγκατεστημένοι” τον 
τελευταίο καιρό στη Διεύθυνση Ελ- 
ληνοαμερικάνικων σχέσεων του Υ¬ 
πουργείου Εξωτερικών!!! Λίγο με¬ 
τά τη σύναψη της στρατιωτικής 
συμφωνίας, οι ρώσοι σοσιαλφα- 
σίστες ετοιμάζουν πυρετωδώς “σύ¬ 
σταση διεθνούς ομάδας επαφής” για 
το Κυπριακό. Είναι η παλιά θέση 
της ρώσικης υπερδύναμης πως το 
Κυπριακό είναι διεθνές πρόβλημα, 
για να μπορεί να επεμβαίνει ανά¬ 
μεσα στις αστικές τάξεις των δύο 
χωρών, ώστε να μην μπορέσουν πο¬ 
τέ μόνες τους να βρουν λύση. 

Μπορεί κανείς να φανταστεί τι 
γίνεται αυτή τη στιγμή εκεί. Τι δε¬ 
σμούς εξάρτησης και υποταγής α¬ 
ναπτύσσονται με τους Ρώσους να 
δένουν και να λύνουν μέσα στο Υ¬ 
πουργείο Εξωτερικών. 

Έχουμε να κάνουμε μια πρότα¬ 
ση: Να μετακομίσει το υπουργείο 
στη ρώσικη πρεσβεία, έτσι, για να 
μην κουράζονται οι κακόμοιροι ρώ- 
σοι διπλωμάτες... 


Τελικά το γαλλικό προλεταριά¬ 
το δε σύρθηκε στη μεγάλη γιορτή 
του σοσιαλφασισμού. Το μόνο που 
έκανε ήταν να στείλει ένα μήνυμα 
στους ευρωπαίους αστούς ότι δεν 
είναι διατεθειμένο να φτάσει στην 
εξαθλίωση δίχως να προβάλει την 
πιο έντονη αντίσταση. 

Το γαλλικό προλεταριάτο αρνή- 
θηκε να ακολουθήσει στην απερ¬ 
γία το “Κ”ΚΓ και τους τροτσκι- 
στές της Ρ.Ο. Κανένας σημαντικός 
μη κρατικός βιομηχανικός κλάδος 
του ιδιωτικού τομέα δε συμμετεί¬ 
χε όχι μόνο στην απεργία, αλλά ού¬ 
τε καν στο κίνημα διαδηλώσεων. 
Έτσι, ως το τέλος το κίνημα αυτό 
έμεινε κίνημα τριών “ΔΕΚΟ”: 
Πρώτα και συντριπτικά της 8ΝΟΕ 
(σιδηρόδρομοι) και μετά των ΡΤΤ 
(ΟΤΕ) και της ΕϋΡ (ΔΕΗ), που το 
ακολούθησαν, αλλά και του έδω¬ 
σαν την ορμή οι άνεργοι. Η έντα¬ 
ση και το πάθος αυτής της συσπεί¬ 
ρωσης που πέτυχαν οι γάλλοι σο- 
σιαλφασίστες ήταν η έκφραση της 
υπόκωφης οργής και της απελπι¬ 
σίας ενός απέραντου άνεργου και 
μισοάνεργου προλεταριάτου, ενώ 
έκφραζε και την αγωνία όλου του 
γαλλικού λαού για το μέλλον του. 

Όμως ο πρωταγωνιστής της τα¬ 
ξικής πάλης, το βιομηχανικό προ¬ 
λεταριάτο της βαριάς, μη κρατικής 
βιομηχανίας, δεν έπεσε καθόλου 
στην παγίδα. Αρνήθηκε ένα νέο 
Μάη του ’68 κάτω από κνίτικη κα¬ 
θοδήγηση. Κατάλαβε καλά και το 
τόνισε σε κάθε περίπτωση ότι δεν 
πρόκειται να παλέψει για λογαρια¬ 
σμό μιας “απεργίας δημοσίων υ- 
πα λλήλων” (Μοηάβ, 9 Δεκέμβρη). 

Αυτό το προλεταριάτο, που το 
Μάη του ’68 κατέβασε 10 εκατομ¬ 
μύρια απεργούς, τώρα αρνήθηκε έ¬ 
στω και μία (!) απεργία για να ζε¬ 
στάνει τους σιδηροδρομικούς και 
τους άλλους των ΔΕΚΟ. 

Έτσι, και η νίκη των σιδηροδρο¬ 
μικών δεν ήταν δίκιά τους. Σαν τέ¬ 
τοια όμως αυτή απομονώνει ακό¬ 
μα βαθύτερα τα δυο αυτά κομμά¬ 
τια του γαλλικού προλεταριάτου. 
Οι σιδηροδρομικοί εξασφαλίζουν 
τις παλιές τους συνθήκες σύντα¬ 
ξης πριν την επίθεση Ζιπέ. Αλλά 
εξασφαλίζουν κυρίως να μην 
μπουν ούτε στο ελάχιστο κάτω α¬ 
πό τις συνθήκες δουλειάς του ι¬ 
διωτικού τομέα, αφού ο Ζιπέ απέ¬ 
συρε και το σχέδιο εκσυγχρονισμού 
των σιδηροδρόμων, απόσυρση που 
ήταν το κυρίως αίτημα του “Κ”Κ.Γ 
σε ό,τι αφορούσε τη 3ΝΟΡ. Έτσι, 
μένουν πιο προνομιούχοι από πριν, 
δηλ. μια κάστα μέσα στην εργα¬ 


τική τάξη. Με την ίδια λογική με¬ 
τατρέπουν το ψευτοκομμουνιστι- 
κό τους ηγεμονικό συνδικάτο της 
Ο.Ο.Τ. σε ανοιχτό κρατικό παρά¬ 
γοντα και βασικό διαχειριστή των 
ΔΕΚΟ. 

Αυτός είναι ο βασικός λόγος γαι 
τον οποίο η απεργία και το κίνη¬ 
μα τελείωσε αυτόματα, μόλις ο Ζι¬ 
πέ υποχώρησε στους σιδηροδρομι¬ 
κούς. 

Αυτόματα οι σιδηροδρομικοί θέ¬ 
λησαν να γυρίσουν στη δουλειά 
τους, γιατί δεν ήταν καθόλου δια¬ 
τεθειμένοι, ούτε η ΟΟΤ ποτέ είχε 
δουλέψει σ’ αυτή τη μη συντεχνια¬ 
κή κατεύθυνση, να απεργούν για 
το “καλό” των άλλων εργατών. 
Άλλωστε και η υπόλοιπη κρατι¬ 
κή υπαλληλία, αυτή δηλ. που δεν 
ανήκει στις ΔΕΚΟ, ελάχιστα ακο¬ 
λούθησε την απεργία (ποσοστά 
συμμετοχής 3-7%). 

Γι’ αυτό το κεντρικό αίτημα όλου 
του κινήματος, αίτημα που το 
“Κ”ΚΓ είχε προτάξει, αίτημα αντι¬ 
δραστικό, δηλ. η κατάργηση της με¬ 
ταρρύθμισης του γαλλικού ΙΚΑ, ε¬ 
ξέπνευσε αυτόματα με την κατάρ¬ 
ρευση του απεργιακού μετώπου. 

Έτσι, ΟΟΤ και “Κ”ΚΓ έμειναν 
εντελώς μόνοι τους και ίσα που 
πρόλαβαν να φωνάξουν “νικήσα¬ 
με”, όταν παραμερίζοντάς τους και 
αψηφώντας τις εκκλήσεις τους οι 
συνελεύσεις των σιδηροδρομικών 
ψήφιζαν μαζικά υπέρ του τερματι¬ 
σμού της απεργίας. Παράλληλα η 
τροτσκιστική ηγεσία της Ρ.Ο. αντι¬ 
μετωπίζει θύελλα εσωτερικής κα¬ 
ταγγελίας για τη συμμαχία της με 
τη ΟΟΤ. 

Αν μπορούμε να συνοψίσουμε 
αυτό το Δεκέμβρη του ’95, μπορού¬ 
με να πούμε ότι είναι το αρνητικό 
τέλος μιας εποχής που άρχισε από 
το 1953 και κορυφώθηκε με το Μάη 
του ’68. Το 1953 έγινε απεργία του 
δημόσιου τομέα με 4 εκατομμύρια 
απεργούς. Τότε το κίνημα ήταν ε¬ 
παναστατικό και δεμένο με το σύ¬ 
νολο της εργατικής τάξης. Το ’68 
ήταν όλη η τάξη, ενώ το ’95 ήταν 
η εξέγερση των ΔΕΚΟ που έσυ¬ 
ραν πίσω τους ένα μεγάλο κομμά¬ 
τι εξαθλιωμένου λαού, αλλά δεν 
κέρδισαν την καρδιά του. Μπορού¬ 
με να υποθέσουμε ότι οτιδήποτε γί¬ 
νει στο γαλλικό εργατικό κίνημα 
θα πρέπει να ξεκινάει από νέες 
μορφές οργάνωσης και αγώνα του 
βιομηχανικού προλεταριάτου, μορ¬ 
φές που θα αντιστοιχούν σε μια βα- 
θεμένη αντισοσιαλφασιστική και 
αντιγραφειοκρατική γραμμή. 


Ενα μικρό γεγονός 


Μέσα στην αθλιότητα, τη δια¬ 
φθορά και την υποκρισία που ε¬ 
πιβάλλει ο αστικός τρόπος ζωής, 
ο ατομισμός, και το εύκολο κη- 
νύγι του κέρδους, έρχονται οι πρά¬ 
ξεις μερικών ανθρώπων να απο¬ 
δείξουν πως αυτή η κατάσταση 
δεν είναι παρά προσιορινή. 

Δύο νέα παιδιά 22 και 23 χρο- 
νών, εργατόπαιδα από το Κερα- 
τσίνι, παραλίγο να πληρώσουν με 
την ίδια τους τη ζωή την απαίτη¬ 
σή τους η κοινωνία, η ζωή και οι 
άλλοι άνθρωποι να έχουν τη δι¬ 
κή τους ευθύτητα και τιμιότητα. 


Πριν από λίγες μέρες προσπά¬ 
θησαν να εμποδίσουν την κλοπή 
ενός ξένου αυτοκινήτου. 

Θα μπορούσαν να αδιαφορή¬ 
σουν, να στρέψουν το κεφάλι και 
να φύγουν. Όμως δεν το έκαναν. 
Ο επίδοξος κλέφτης τους πυρο¬ 
βόλησε, με αποτέλεσμα ο ένας σε 
κρίσιμη κατάσταση να δίνει μά¬ 
χη για τη ζωή του. 

Αυτή είναι η ηθική και ο πολι¬ 
τισμός που χτίζει η εργατική τά¬ 
ξη και οι άνθρωποι που ζουν με 
τον ιδρώτα του προσώπου τους. 

ΝΕΑ ΑΝΑΤΟΛΗ 


ΠΑΡΑΣΚΕΥΗ 22 ΔΕΚΕΜΒΡΗ 1995 


Η 'Κ'ΝΕ ΚΗΡΥΣΣΕΙ ΠΟΓΚΡΟΜ ΣΤΟΝ 
ΕΞΑΡΧΕΙΩΤΙΚΟ ΑΝΑΡΧΙΣΜΟ 


Η σύγκρουση ΚΝΕ και εξαρ- 
χειώτικου αναρχισμού, που ξετυ¬ 
λίχτηκε με τη μορφή ανακοινώ¬ 
σεων μέσα από τις σελίδες της 
Ελευθεροτυπίας, εκφράζει την α¬ 
πόφαση του σοσιαλφασισμού να 
ξεκαθαρίσει μια για πάντα τους 
λογαριασμούς του ιδιαίτερα μ’ ε¬ 
κείνο το κομμάτι της αναρχίας 
που αρνείται επίμονα την πολιτι¬ 
κή χειραγώγηση απ’ αυτόν. 

Η πάλη συμπυκνώνεται σ’ ενα 
πρόσωπο, το Γ. Βλασσόπουλο. Η¬ 
γέτης μιας από τις πιο δραστή¬ 
ριες αναρχικές ομάδες στα επει¬ 
σόδια του Πολυτεχνείου όλα αυ¬ 
τά τα χρόνια, της Συσπείρωσης Α¬ 
ναρχικών, υπεύθυνος έκδοσης της 
εφημερίδας Εξέγερση κι ένα από 
τα βασικά μέλη της εκδοτικής ο¬ 
μάδας του θεωρητικού περιοδικού 
Αναρχική Θεώρηση έγινε στόχος 
της ΚΝΕ, που σε ανακοίνωσή της 
στην Ελευθεροτυπία τον χαρακτη¬ 
ρίζει «διώκτη και εχθρό του νεο- 
λαιίστικου κινήματος, ανάμεσα σ’ 
αυτούς για τους οποίους θα ’ρθει 
η στιγμή που θα απολογηθούν και 
πραγματικά θα πληρώσουν για τις 
πρακτικές τους ενάντια στους φο¬ 
ρείς και τους αγώνες της νεολαί¬ 
ας και του λαού μας» (19/12). 

Για όποιον έστω και στοιχειώ- 
δικα έχει αντιληφθεί τη βαθιά α¬ 
ντιδραστική φύση του σοσιαλφα- 
σισμού, αυτό σημαίνει πολιτική, 
ηθική αλλά πάνω απ’ όλα φυσική 
εξόντωση. “Θα σε λιώσουμε όταν 
έρθει η ώρα”: αυτό εννοεί η ΚΝΕ. 
Είναι μία απειλή φασιστικού, χι¬ 
τλερικού τύπου. Γιατί όμως συμ¬ 
βαίνει αυτό; 

Η αιτία βρίσκεται στην αληθι¬ 
νή ρήξη του ψευτοΚΚΕ και του 
εξαρχειώτικου αναρχισμού, που 
χρονικά είναι η 15η Νοέμβρη. Ε¬ 
κείνη τη μέρα εκδηλώθηκε μια αι¬ 
ματηρή σύγκρουση για τον έλεγ¬ 
χο του τριημέρου ανάμεσα στους 
δυο βασικούς πόλους που διεκδι- 
κούν την εξουσία στο Πολυτε¬ 
χνείο: Απ’ τη μια το ψευτοΚΚΕ, 
που έχει συσπειρώσει τα ΕΑΑΚ 
με τη σημαία των εν ενεργεία φοι¬ 
τητικών καταλήψεων, από την 
άλλη ο εξαρχειώτικος αναρχι¬ 
σμός. Έκπληκτοι οι αναρχικοί 
που προετοιμάζονται να κάνουν 
ορμητήριο τους το Πολυτεχνείο 
βλέπουν έξω από μια οργανωτι¬ 
κή τους γενική συνέλευση που 
πραγματοποιούν στου Γκίνη την 
ίδια μέρα να τους περιμένουν 
παρατεταγμένοι εκατοντάδες κνί- 
τες με ρόπαλα, δηλαδή τα ανα- 
βιωμένα ΚΝΑΤ, που εμφανίζονται 
σαν ΕΦΕΕ. Οι αναρχικοί δεν μπο¬ 
ρούν να ανεχτούν αυτή την πρό¬ 
κληση. Αποχωρούν στην αίθουσα 
και δίνουν διορία δέκα λεπτά 
στους κνίτες να αποχωρήσουν, 
αλλιώς θα συγκρουστούν μαζί 
τους. Εκείνοι δεν αποχωρούν. Οι 
κνίτες τρέπονται σε φυγή από 
τους πιο πολυάριθμους και “εμπει¬ 
ροπόλεμους” αναρχικούς, που δεν 
είναι διατεθειμένοι να ξαναϋπο- 
στούν την κνίτικη ηγεμονία του 
παλιού καιρού. Στη διάρκεια των 
συμπλοκών κάποιος αναρχικός 
ρίχνει μια μολότοφ σ’ ένα ηγετι¬ 
κό στέλεχος της ΚΝΕ (γραμμα¬ 
τέας της Σπουδάζουσας και μέ¬ 
λος του Κεντρικού Συμβουλίου 
της ΚΝΕ και της ΕΦΕΕ). 


Ο Βλασσόπουλος ήταν ο επικε¬ 
φαλής αυτής της σύγκρουσης. Την 
άλλη μέρα ο Ριζοσπάστης κηρύσ¬ 
σει τον πόλεμο. Η ΚΝΕ κυκλο¬ 
φορεί προκήρυξη όπου μιλάει για 
αναρχοφασίστες, πράκτορες της 
Ασφάλειας και των Μυστικών Υ¬ 
πηρεσιών. Το απόγευμα της ίδιας 
μέρας πραγματοποιεί πορεία-δια- 
δήλωση. Η 17η Νοέμβρη είναι η 
μέρα που οι κνίτες θα πάρουν την 
εκδίκησή τους: Μέσα απ’ το 
Μαρκάτο παραδίνουν τους αναρ¬ 
χικούς στα ΜΑΤ γιατί αυτοί δε 
σεβάστηκαν το σοσιαλφασιστικό 
άσυλο και αρνήθηκαν να παρα¬ 
δώσουν σ’ αυτόν και στην ΕΦΕΕ 
το μικρόφωνο. Όμως αυτό δεν εί¬ 
ναι αρκετό. Οι αναρχικοί αυτοί 
πρέπει να εξοντωθούν. 

Ο σοσιαλφασισμός, αφού νοίκια¬ 
σε το στρατό των αναρχικών και 
τον χρησιμοποίησε για τις πολι¬ 
τικές του προβοκάτσιες στο κέ¬ 
ντρο της Αθήνας ενάντια σ’ εκεί¬ 
να τα τμήματα της αστικής τάξης 
που εμπόδιζαν κάθε φορά την προ¬ 
έλασή του προς την εξουσία, α¬ 
ποφάσισε να τελειώνει μ’ αυτόν 
όταν φάνηκε ασεβής προς τον κη¬ 
δεμόνα του. Του άνοιξε τις πόρ¬ 
τες και του παραχώρησε το Πο¬ 
λυτεχνείο. Μέσα απ’ την ατιμω¬ 
ρησία και τη σχετική ασφάλεια 
των συγκρούσεων με τα ΜΑΤ εν- 
θάρρυνε τις πιο καθυστερημένες 
και αντιδραστικές πλευρές του ε¬ 
ξαρχειώτικου αναρχισμού της κα¬ 
ταστροφής, της φωτιάς και της α¬ 
ναίτιας βίας. Αλλά δεν μπόρεσε 
να τον ελέγξει απόλυτα. Το 
ψευτοΚΚΕ ήθελε τον αναρχισμό 
να χτυπάει σ’ εκείνα τα πολιτικά 
μέτωπα που το ίδιο είχε καθορί¬ 
σει, να χτυπάει τόσο ώστε να δη¬ 
μιουργεί το πολιτικό ζήτημα που 
ήθελε το ίδιο και όχι παραπάνω 
ή παρακάτω. Αλλά όταν απελευ¬ 
θέρωσε το αφηνιασμένο άλογο μέ¬ 
σα στους δρόμους της Αθήνας αυ¬ 
τό άρχισε να τρέχει παρασέρνο- 
ντας στο δρόμο του ό,τι έβρισκε 
μπροστά του. Έτσι, σιγά-σιγά 
βγήκαν οι “γνωστοί-άγνοιστοι”, 
που σήμερα μετατράπηκαν σε α- 
ναρχοφασιστοειδή. 

Παράλληλα είναι και μια ήττα 
του σοσιαλφασισμού, γιατί ανα¬ 
γκάστηκε να κάψει το πολύτιμο 
εργαλείο της προβοκάτσιας του 
και να συγκρουστεί μ’ ένα χώρο 
που ποτέ δεν ήθελε, με όλες τις 
συνέπειες που αυτό θα ’χει μέσα 
στο κίνημα. Βέβαια ο ίδιος ο α¬ 
ναρχισμός είχε μέσα του, σα μι¬ 
κροαστικό ρεύμα, κυρίαρχη την α¬ 
ντιδραστική πλευρά. Ποτέ του δε 
νοιάστηκε να εξηγήσει αυτές τις 
καταστροφές στο λαό, ν’ αναλά- 
βει την ευθύνη αυτών των κατα¬ 
στροφών ή έστω να τις αποδοκι- 
μάσει ανοιχτά. Ακόμα και σ’ αυ¬ 
τή τη σύγκρουση καθόλου δεν τον 
ένοιαξε να ενημερώσει το λαό και 
άφησε τους κνίτες να εμφανιστούν 
σα θύματα απέναντι του. Το προ- 
βοκατόρικο κάψιμο του αρχικνί- 
τη στο Πολυτεχνείο στις 15 του 
Νοέμβρη και η σύγκρουση έξω απ’ 
το λαό τον απομόνωσε ακόμα πε¬ 
ρισσότερο. 

Τώρα απαντάει στους κνίτες 
γιατί εκείνοι έβαλαν πρώτοι το 
ζήτημα. Ενώ ο Ριζοσπάστης γέμι¬ 
ζε τις σελίδες του με κατηγορίες 


του τύπου “πράκτορες της ασφά¬ 
λειας και των μυστικών υπηρε¬ 
σιών”, οι ίδιοι αρνήθηκαν επιδει¬ 
κτικά να απαντήσουν σ’ αυτές, α- 
ποδεικνύοντας γι’ άλλη μια φορά 
τον απατεωνίστικο χαρακτήρα 
τους. Ακόμα και η δήλωση του ί¬ 
διου του Βλασσόπουλου στην Ε¬ 
λευθεροτυπία στις 18/12 για την 
καταδίκη του απ’ το δικαστήριο 
δε λέει τίποτα για τις καταστρο¬ 
φές ή την κρυμμένη αυτή σύγκρου¬ 
ση. Αντιπαθής στις μάζες, είναι 
σίγουρο ότι αυτή τη στάση του ο 
αναρχισμός θα την πληρώσει α¬ 
κριβά. Γιατί δε θα μπορέσει να 
βρει ίσως παρά μόνο μια χούφτα 
συμπαραστάτες απέναντι στην ε¬ 
πίθεση της ΚΝΕ, που κάνει το φα¬ 
σιστικό διαχωρισμό απέναντι στο 
Βλασσόπουλο και τους ηγέτες της 
αναρχίας από τη βάση («τα παι¬ 
διά που για διάφορους λόγους ε¬ 
γκλωβίστηκαν, όπως τα περισσό¬ 
τερα δήλωσαν, μέσα στο Πολυτε¬ 
χνείο σ’ ένα προκατασκευασμένο 
σχέδιο που εχθρούς του δεν είχε 
το κράτος, αλλά το συμβολικό για 
το λαό μας αντιιμπεριαλιστικό 
γιορτασμό του Πολυτεχνείου, τους 
φορείς και τις καταχτήσεις (βλ. 
άσυλο) του λαϊκού κινήματος»). 
Έμμεσα ζητάει την ισόβια κα¬ 
ταδίκη από το αστικό δικαστήριο 
αυτών των αναρχικών. 

Είναι ψέμα αυτό που λέει ότι οι 
περισσότεροι δήλωσαν πως ε¬ 
γκλωβίστηκαν γιατί απλά οι πε¬ 
ρισσότεροι δεν πήγαν στη δίκη. 
Όσο για το λαϊκό κίνημα και το 
Πολυτεχνείο, πραγματικά δεν υ¬ 
πάρχει μεγαλύτερος προβοκάτο¬ 
ρας από το ψευτοΚΚΕ, σαν τμή¬ 
μα του οποίου έδρασε και για κά¬ 
ποιο καιρό ο αναρχισμός. Το μό¬ 
νο λαϊκό κίνημα που υπάρχει εί¬ 
ναι αδύναμο ως ανύπαρκτο. Και 
ό,τι υπάρχει καθοδηγείται, αν όχι 
οργανωτικά, τουλάχιστον πολιτι¬ 
κά και ιδεολογικά, από το σο- 
σιαλφασισμό για να τσακίζει το 
κομμάτι της αστικής τάξης που 
του στέκεται εμπόδιο στην εξου¬ 
σία, γιατί αυτό το κόμμα είναι ό,τι 
τελειότερο μπόρεσε να δώσει η α¬ 
στική τάξη, ό,τι πιο αντιδραστικό 
και ό,τι πιο φασιστικό. Είναι ο κα¬ 
λύτερος ταξικός εαυτός της, που 
όμως πρόδωσε και την ίδια για 
να μπει υπηρέτης στη ρώσικη α¬ 
στική τάξη νέου τύπου, την οποία 
και εκπροσωπεί. 

Γυρνώντας στο παρελθόν για να 
βρούμε τις στιγμές εκείνες που ο 
εξαρχειώτικος αναρχισμός άρχι¬ 
σε να συγκρούεται υπόκωφα με 
τον εργοδότη του, βρίσκουμε στο 
Πολυτεχνείο του ’90 τις πρώτες 
ανησυχίες. Βρισκόμαστε στα τέλη 
Γενάρη του ’90, όταν μετά την α¬ 
πόφαση αθώωσης του Μελίστα 
που δολοφόνησε το δεκαπεντά- 
χρονο Καλτεζά καταλαμβάνεται 
το Πολυτεχνείο: 

«Εδώ θα πρέπει να τονιστεί ότι 
το κομμάτι της ΚΝΕ που έφυγε 
από τοΚΚΕ και λειτουργεί πλειο¬ 
ψηφικά στην ΕΦΕΕ, παρόλο που 
προβάλλει μια τάση συνεργασίας 
με ριζοσπαστικά κομμάτια, ακό¬ 
μα και αναρχικούς, δεν παύει να 
έχει όλα τα χαρακτηριστικά ενός 
χειραγωγικού μηχανισμού. Οι τά¬ 
σεις που υπάρχουν διευκολύνουν 
ακριβώς τη δυνατότητα αφομοί¬ 


ωσης (βλ. ΠΑΣΟΚ της δεκαετίας 
του ΊΟ), όλων εκείνων των πο¬ 
λιτικών και κοινωνικών κομμα- 
τιών που έχουν μια ριζοσπαστική 
κατεύθυνση. 

Η κνιτολαγνεία που ευδοκιμεί 
τελευταία μπορεί να αποβεί αυ- 
τοκαταστροφική. Η αντιμετώπιση 
αυτής της αριστερής καθεστωτι¬ 
κής οργάνωσης προϋποθέτει ορ¬ 
γανωμένη και παρεμβατική δυνα¬ 
τότητα. Εξυπακούεται ότι άλλος 
ο συγκεκριμένος κνίτης και άλ¬ 
λο η ΚΝΕ, αλλά, ακόμα και στην 
περίπτωση μεμονωμένων συνερ¬ 
γασιών, ο καθορισμός των ορίων 
τους είναι απαραίτητος. Κάτι που 
έπρεπε να προσεχθεί ιδιαίτερα και 
να εφαρμοστέι απ’ την κατάλη¬ 
ψη». Αυτό όμως δεν έγινε, και: 
«Έτσι, σε μια κατάληψη όπου οι 
αριστεροί (ΚΝΕ κ.λπ.) και οι αρι¬ 
στεριστές δεν μπορούσαν να συ¬ 
γκροτήσουν το δικό τους πολιτι¬ 
κό λόγο εξαιτίας συγκεκριμένων 
αδυναμιών, ο αριστερισμός και ο 
ρεφορμισμός μπόρεσαν να υπο- 
στηριχθούν και να αναπτυχθούν 
απ’ αυτούς που δεν είναι ρεφορ- 
μιστές, αλλά ούτε και αριστερι¬ 
στές» (Μπροσούρα για το Πολυ¬ 
τεχνείο του ’90, Εκδόσεις Αναρ¬ 
χική Εξεγερτική Πρωτοβουλία, 
Μάρτης ’90, σελ. 6 και 8). 

Οι αναρχικοί μ 1 αυτές τις σκέ¬ 
ψεις αναζητούν έναν αναρχικό πο¬ 
λιτικό λόγο και βάζουν ζήτημα σ’ 
αυτό το κείμενο μη συνδιαλλαγής 
με την ΕΦΕΕ, τη ΓΣΕΕ κ.λπ., γιατί 
αυτό γίνεται σε βάρος τους. 

Τέλη Οχτώβρη του ’91 καταλαμ¬ 
βάνεται το Πολυτεχνείο και καί¬ 
γεται η Πρυτανεία. Η συντριπτι¬ 
κή πλειοψηφία των αναρχικών 
φυγαδεύονται με την προστασία 
των συγκλητικών, μελών ΔΕΠ, 
πρύτανη και φοιτητών. Εικοσιέξι 
όμως απ’ αυτούς συλλαμβάνονται 
από τα ΜΑΤ μετά την άρση του 
ασύλου απ’ το Μαρκάτο. Μια ο¬ 
μάδα των αναρχικών δίνει ανώ¬ 
νυμα για δημοσίευση στο αναρχι¬ 
κό έντυπο Οι πειρατές της ημισε¬ 
λήνου (Φλεβάρης ’92) τη μήνυση 
που κατέθεσε ο Μαρκάτος ενά¬ 
ντια στους εικοσιέξι και άλλων 
αγνώστων. Εκεί ο Μαρκάτος α- 
ποκαλεί τους αναρχικούς “εισβο¬ 
λείς” και οι αναρχικοί για πρώτη 
φορά τον αποκαλούν “πρύτανη 
των ΜΑΤ” και “διφορούμενο κύ¬ 
ριο”: «Αριστερός, εκλεγμένος και 
με την υποστήριξη των υποτίθε¬ 
ται αριστερών του ΝΑΡ συμπυ¬ 
κνώνει νομίζουμε αυτό το είδος 
γελοιότητας και δράματος που 
κωμικά λέγεται “αριστερά”». Τον 
αποκαλούν “επικίνδυνη φιγούρα 
για το εργατικό κίνημα και για 
κάθε κοινωνική αντίσταση”, “η¬ 
λίθιο” που γίνεται “μάρτυρας κα¬ 
τηγορίας των θυμάτων της προ¬ 
βοκάτσιας, δηλ. ΠΡΟΒΟΚΑΤΟ¬ 
ΡΑΣ ο ίδιος για πολιτικούς λό¬ 
γους”. 

Στις 4 Νοέμβρη του ’95 η εφη¬ 
μερίδα Άλφα σε πρωτοσέλιδο άρ¬ 
θρο της με τίτλο “Να γκρεμίσου¬ 
με την εξουσιαστική παιδεία” 
γράφει ότι οι φοιτητές « από την 
άλλη όμως δεν πρέπει ν’ αφήσουν 
τα σταλινικά απολιθώματα (Παν¬ 
σπουδαστική, ΝΑΡ, Συσπειρώ¬ 
σεις) να ορίσουν τις τύχες του α¬ 
γώνα». Έχει προηγηθεί η φοιτη¬ 


τική πορεία στις 11/10, όπου «τα 
γνωστά ΚΝΑΤ με τις ίδιες ή αλ¬ 
λαγμένες (βλ. ΝΑΡ) κομματικές 
ταμπέλες» φωνάζουν στους αναρ¬ 
χικούς το σύνθημα “Έξω οι χα¬ 
φιέδες από την πορεία”. Το Άλ¬ 
φα στις 14/10 αφιερώνει μία σελί¬ 
δα για να απαντήσει στους κνί¬ 
τες και κάνει την εκτίμηση ότι «α¬ 
πέναντι στις τραμπούκικες επιθέ¬ 
σεις τους μπορούμε έτσι κι αλλιώς 
να προστατεύσουμε τους εαυτούς 
μας». Αυτό το λάθος θα το πλη¬ 
ρώσουν πολύ αργότερα. Αν πάρει 
κανείς υπόψη του τον αφοπλισμό 
του χωροφύλακα έξω απ’ τα γρα¬ 
φεία του ψευτοΚΚΕ στον Περισ¬ 
σό από τον Οδυσσέα Καμπούρη 
πολύ πιο πριν απ’ αυτά τα γεγονό¬ 
τα, καταλαβαίνει ότι κάτι σημα¬ 
ντικό έχει αλλάξει ανάμεσα στο 
σοσιαλφασισμό και τον εξαρχειώ- 
τικο αναρχισμό. Ο Καμπούρης, ό¬ 
χι τυχαία, αρνήθηκε την πράξη του 
και μπήκε στη φυλακή, αποδει- 
κνύοντας ότι σ’ αυτή τη χώρα το 
κράτος είναι ο σοσιαλφασισμός. 

Πάνω σ’ αυτή την επίθεση της 
ΚΝΕ απέναντι στους αναρχικούς 
όλα αλλάζουν. Το ΝΑΡ συντάσ- 
σεται με το σοσιαλφασισμό και ε¬ 
παναλαμβάνει τη φρασεολογία 
του. Οι διαρρήχτες του Μ-Λ ΚΚΕ, 
σαν οι πιο συνεπείς κνίτες, ακο¬ 
λουθούν την ιδεολογική τους μά¬ 
να. Το ΚΚΕ μ-λ συντάσσεται με 
το ΝΑΡ και η πορεία της 18/11 στα 
Προπύλαια σπάει σε δυο κομμά¬ 
τια: ΝΑΡ, ΚΚΕ μ-λ και Ασυνέ¬ 
χεια πορεύονται στη Βουλή. Το 
σύνθημα είναι “Το άσυλο ανήκει 
στη νεολαία και όχι στις κουκού¬ 
λες και στα ΜΕΑ”. Το άλλο τμή¬ 
μα πηγαίνει στην Ασφάλεια και 
ζητάει την απελευθέρωση των 
συλληφθέντων. Στην πορεία της 
23/11 που διοργανώνει η “Πρωτο¬ 
βουλία για την υπεράσπιση του α¬ 
σύλου και την απελευθέρωση των 
συλληφθέντων” οι παραπάνω δε 
συμμετέχουν. Παρά μια βδομάδα 
μετά διοργανώνουν ξεχωριστή πο¬ 
ρεία «δημιουργώντας μια “υγειο¬ 
νομική ζώνη” για να προστατευ- 
θούν από τα αναρχικά και “φιλο- 
αναρχικά” στοιχεία »(από επιστο¬ 
λή 21 μελών της ριζοσπαστικής 
αριστερός με τίτλο Αριστερά και 
Κρατική καταστολή στην εφημε¬ 
ρίδα του ΝΑΡ Πριν, 10/12). Η ΣΑ¬ 
ΚΕ, που συμμετείχε στην κατά¬ 
ληψη αλλά δεν εισακούστηκαν οι 
προτάσεις της απ’ τον αναρχισμό, 
παρ’ όλο που κατηγορεί το ΝΑΡ 
και το ψευτοΚΚΕ για χαφιεδολο- 
γία και προβοκατορολογία δεν α- 
ναφέρεται καθόλου στα κορυφαί¬ 
α γεγονότα της αιματηρής σύ¬ 
γκρουσης στις 15/11 ανάμεσα σε 
ΚΝΕ και αναρχικούς. 

Το ζήτημα της επίθεσης του σο- 
σιαλφασισμού απέναντι στον ε- 
ξαρχειώτικο αναρχισμό δεν είναι 
κάτι που θα ξεχαστεί εύκολα. Ε¬ 
κείνες οι δυνάμεις που έχουν προ¬ 
σεγγίσει τους καταδιωκόμενους 
από το αστικό κράτος αναρχικούς 
όπως ο Ν. Γιαννόπουλος του “Δι¬ 
κτύου για τα Κοινωνικά και Πο¬ 
λιτικά Δικαιώματα” δύσκολα θα 
μπορέσουν να ξεπεράσουν αυτό 
τον πραγματικό σκόπελο. Γιατί ό¬ 
λοι αυτοί θα πρέπει να αρνηθούν 
την ιδεολογική και πολιτική τους 
μητέρα, το ψευτοΚΚΕ. 

Για την απεργία των 
δημοσιογράφων 


Οι δημοσιογράφοι πραγματοποί¬ 
ησαν εικοσιτετράωρη απεργία α¬ 
πό το πρωί της Παρασκευής 15/12 
ως το πρωί του Σαββάτου 16/12 ε¬ 
νάντια στη ρύθμιση του νόμου 
2328/95 του Βενιζέλου, που άλλα¬ 
ξε το καθεστώς βεβαίωσης και εί¬ 
σπραξης του αγγελιόσημου, ασφα¬ 
λιστικού πόρου για τα ταμεία 
τους. Συγκεκριμένα, ο νόμος του 
Βενιζέλου επέβαλε η καταβολή 
του αγγελιόσημου στα ταμεία, που 
γινόταν μέχρι τώρα από τους εκ¬ 
δότες, να γίνεται από τους δια- 
φημιστές-διαφημιζόμενους. Η α¬ 
περγία αυτή υποστηρίχτηκε ανοι¬ 
χτά από το ψευτοΚΚΕ και το Συ¬ 
νασπισμό και, ανεξάρτητα από το 
δίκιο ή άδικο του αιτήματος, χρη¬ 
σιμοποιήθηκε προβοκατόρικα στα 
πλαίσια της εκστρατείας του 
σοσιαλφασισμού ενάντια στα 
ΜΜΕ. 

Τον αντιΜΜΕ τόνο έδωσαν με 
έμφαση τόσο το ψευτοΚΚΕ όσο 
και ο Συνασπισμός. Συγκεκριμέ¬ 
να ο Ριζοσπάστης σε μεγάλο άρ¬ 
θρο του στις 13/12 ανέφερε τα ε¬ 
ξής: «Συνολικά, θα έλεγε κανείς 
ότι στο χώρο των ΜΜΕ βρίσκε¬ 
ται σε εξέλιξη μια επίθεση που 
στόχο έχει να “γονατίσει” τους 
εργαζόμενους σ’ αυτό το νευραλ¬ 
γικό χώρο, να τους μετατρέψει σε 
εργαζόμενους χωρίς δικαιώματα, 
με στόχο την ίδια την πληροφό¬ 
ρηση και την προώθηση του “μο¬ 
ντέλου” του “αστέρα” ή του “μα- 
τσουκοφόρου” που σε καμιά πε¬ 
ρίπτωση δε βρίσκει σύμφωνους 
τους εκατοντάδες εργαζόμενους». 
Και η ανακοίνωση του Συνασπι¬ 
σμού για την απεργία λέει τα ε¬ 
ξής: «Η κυβέρνηση επιμένοντας 
στην εξυπηρέτηση των διαπλεκό- 
μενων συμφερόντων αναλαμβάνει 
βαρύτατη ευθύνη για τις συνέπειες 
που θα έχει η απεργία στη ενημέ¬ 
ρωση». Ξανά τα διαπλεκόμενα 
συμφέροντα στο στόχαστρο. 

Ωστόσο αυτό που πάντα απα¬ 
σχόλησε τους σοσιαλφασίστες ή¬ 
ταν η ίδια η πολιτική έκφραση 
των ίδιων των δημοσιογράφων, η 
οποία ποτέ δεν υποτάχτηκε στις 


επιθυμίες τους. Ενάντια στους δη¬ 
μοσιογράφους στράφηκε η ρουκέ¬ 
τα της “17Ν”, οι δημοσιογράφοι 
καίγονται και ξυλοκοπιούνται, 
αυτοί αποκαλούνται καθημερινά 
“αλήτες και ρουφιάνοι”. Οι ίδιοι 
αυτή τη στιγμή χρησιμοποιούνται 
για να ανοίξει ένα θερμό μέτωπο 
στο πεδίο του Τύπου, με απεργίες 
που θα ακολουθήσουν -όπως δη¬ 
λώνουν οι ίδιοι, «τίποτα δεν τέ- 
λειωσε, τώρα αρχίζει»- με στόχο 
το οικονομικό χτύπημα και τη 
διάλυση των ΜΜΕ, και κυρίως 
των εφημερίδων. Αυτό το νόημα 
είχε η ενθουσιώδης υποστήριξη 
του σοσιαλφασισμού, αφού κανείς 
δεν μπήκε στον κόπο να ανακα¬ 
λέσει ούτε το “αλήτες” ούτε το 
“ρουφιάνοι”. 

Οι δημοσιογράφοι είναι μία τά¬ 
ξη που αυτή τη στιγμή κατηγο- 
ρείται από το σοσιαλφασισμό για 
υποταγή στα “διαπλεκόμενα συμ¬ 
φέροντα” και ανήθικο χτύπημα 
των λαϊκών και νεολαιίστικων α¬ 
γώνων και για συμμαχία με την 
κακιά “Δύση”, επειδή δεν υιοθε¬ 
τεί ούτε στην οικονομία ούτε στην 
εξωτερική πολιτική τη γραμμή του 
νεοδεξιού μπλοκ. Κάθε κινητοποί¬ 
ηση των δημοσιογράφων πρέπει 
πρώτα απ’ όλα να απαντάει σε αυ¬ 
τή την κατηγορία, γιατί αυτή είναι 
το “πρόβλημα των προβλημάτων” 
στον Τύπο. Αυτός που ονομάζει 
κάποιον αλήτη και ρουφιάνο δεν 
μπορεί να τον υποστηρίζει παράλ¬ 
ληλα σαν αγωνιστή εργαζόμενο 
παρά μόνο για να τον προβοκά¬ 
ρει. Από τη στιγμή που οι ίδιοι οι 
δημοσιογράφοι αφήνουν αυτή την 
κατηγορία να αιωρείται και δεν 
ξεχωρίζουν ποια είναι η πρόοδος 
και ποιος είναι ο φασισμός σε αυ¬ 
τό που τόσο νεφελώδικα ονομά¬ 
ζεται “διαπλεκόμενα συμφέροντα 
στο χώρο του Τύπου”, κάθε κινη¬ 
τοποίησή τους θα χρησιμοποιεί¬ 
ται κάθε φορά από το σοσιαλφα- 
σισμό για να χτυπήσει συνολικά 
τα ΜΜΕ, αλλά και οι ίδιοι θα χρη¬ 
σιμοποιούνται πολιτικά στην υ¬ 
πηρεσία του μαύρου ρωσόδουλου 
μετώπου. 


Απάντηση ειρήνης 


Στις 13 του Δεκέμβρη, μετά από 
ένα μαραθώνιο διαβουλεύσεων, 
διαπραγματεύσεων και παλινδρο¬ 
μούν, ψηφίστηκε τελικά από με¬ 
γάλη πλειοψηφία του Ευρωκοινο- 
βούλιου η τελωνειακή σύνδεση της 
Τουρκίας με την Ευρωπαϊκή Ένω¬ 
ση. 

Έχουμε γράψει στο πρόσφατο 
παρελθόν για τη λυσσώδη προσπά¬ 
θεια των ρωσόδουλων στη χώρα 
μας και γενικά στην Ευρώπη να 
αποτρέψουν αυτή την προσπάθεια 
της Τουρκίας να ενωθεί πολιτικά 
και οικονομικά με την Ευρώπη, κα¬ 
θώς και για την αισχρή, μέχρι τό¬ 
τε, στάση της Δύσης, που ζητούσε 
από την Τουρκία λαγούς με πετρα¬ 
χήλια υπό το πρόσχημα της “κα¬ 
ταπάτησης των ανθρώπινων δι¬ 
καιωμάτων”, προκειμένου να ε¬ 
γκρίνει τη σύνδεση. Έτσι, ενώ αρ¬ 
χικά το κλίμα ήταν αρνητικό, με¬ 
τά από τις θετικές για τη σύνδεση 
προτάσεις των επιτροπών “Εξωτε¬ 
ρικών υποθέσεων, ασφάλειας και 
άμυνας” και “Εξωτερικών οικο¬ 
νομικών σχέσεων” του ευρωκοινο- 
βούλιου τα πράγματα αντιστράφη- 
καν. Αποτέλεσμα η υπερψήφιση 
της σύνδεσης με μεγάλη πλειοψη¬ 
φία: 343 υπέρ, 149 κατά και 36 α¬ 
ποχές. 

Η ΟΥΣΙΑ ΤΗΣ 

ΤΕΛΩΝΕΙΑΚΗΣ ΣΥΝΔΕΣΗΣ 

Αυτό που έχει σημασία στην τε- 
λωνειακή σύνδεση της Τουρκίας 
με την Ευρώπη δεν είναι τόσο οι 
οικονομικές της σχέσεις μ’ αυτήν, 
όσο οι πολιτικοί παράμετροί της. 
Όπως εύστοχα παρατηρεί ο τούρ- 
κος πρεσβευτής στην Ελλάδα σε 
συνέντευξή του στον Τύπο της Κυ¬ 
ριακής (3/12) στην ερώτηση αν εί¬ 
ναι πρωτίστως οικονομική ή πο¬ 
λιτική επιλογή, « είναι στρατηγι¬ 
κή επιλογή. Γιατί αντανακλά την 
προσπάθεια μισού αιώνα της Τουρ¬ 
κίας για άνοιγμα προς τη Λύση. Ό¬ 
λες οι κυβερνήσεις από την εποχή 
της ίδρυσης της τουρκικής δη¬ 
μοκρατίας, με την εξαίρεση ελάχι¬ 
στων ριζοσπαστικών στοιχείων, 
εκφράζουν τη βούληση της συντρι¬ 
πτικής πλειονότητας του τουρκι¬ 
κού λαού, που επιθυμεί η χώρα να 
γίνει τμήμα της Ευρώπης σε όλους 
τους τομείς: οικονομικούς, πολιτι¬ 
κούς, πολιτισμικούς. Η τελωνεια- 
κή ένωση και, αργότερα, μόλις έρ¬ 
θει η ώρα, η πλήρης ένταξη της 
Τουρκίας στην ΕΕ θα είναι το επι¬ 
στέγασμα αυτής της προσπάθειας 
προσανατολισμού της χώρας προς 
Λυσμάς». 

Πραγματικά, έτσι είναι. Γι’ αυτό 
και οι σοσιαλφασίστες λύσσαξαν 
να μείνει η Τουρκία στο περιθώ¬ 
ριο. 

Το βασικό άλλωστε επιχείρημα 
της Ευρωπαϊκής Ένωσης για την 
αναγκαιότητα της σύνδεσης ήταν 
να κερδίσει την Τουρκία από τον 
ισλαμισμό. 

Όσο για τα δημοκρατικά δικαιώ¬ 
ματα, παρά τις επισημάνσεις πολ¬ 
λών μελών του ευρωκοινοβούλιου 
ότι «η Τουρκία δεν ασπάζεται τους 
κανόνες και τις αξίες της δημο¬ 
κρατικής ζωής των ευρωπαϊκών 
λαών» (Πολίν Γκριν, ηγέτιδα της 
σοσιαλιστικής ομάδας) και παρά τη 
διατύπωση στο τελικό ψήφισμα της 
διαπίστωσης ότι «η τουρκική κυ¬ 
βέρνηση εξακολουθεί να λαμβάνει 


στρατιωτικά κατασταλτικά μέτρα, 
όπως η εκκένωση κουρδικών χω¬ 
ριών », το γεγονός είναι ότι η Τουρ¬ 
κία αναγκάστηκε πριν από την 
κρίσιμη συνεδρίαση να κάνει ου¬ 
σιαστικές αλλαγές σε μερικούς αμ¬ 
φιλεγόμενους νόμους, όπως ο αντι- 
τρομοκρατικός στο περίφημο άρ¬ 
θρο 8, σε δημοκρατική κατεύθυν¬ 
ση, με αποτέλεσμα την αποφυλά- 
κιση ή την ουσιαστική μείωση των 
ποινών αρκετών φυλακισμένων 
για αδικήματα γνώμης. Ακόμα κι 
έτσι να το δει κανείς δηλαδή, η 
προοπτική της σύνδεσης ωφέλησε 
και στη διεύρυνση, έστω και αργά 
και βασανιστικά, των δημοκρατι¬ 
κών δικαιωμάτων του γειτονικού 
λαού. 

Ακόμη, η σύνδεση μπορεί να βο¬ 
ηθήσει και τις χειμαζόμενες ελλη¬ 
νοτουρκικές σχέσεις, αρκεί να βρε¬ 
θούν στην κατάλληλη θέση, τώρα 
που επίκειται η διαδοχή του Πα- 
πανδρέου, οι κατάλληλοι άνθρω¬ 
ποι και να επιδειχθεί πνεύμα συ¬ 
νεργασίας και αλληλοκατανόησης. 
Ακόμα και το Κυπριακό είναι δυ¬ 
νατό να επηρεασθεί θετικά, παρά 
την πρόσφατη δήλωση Τσιλέρ για 
προσάρτηση του βόρειου τμήματος 
του νησιού σε περίπτωση ένταξής 
του στην ΕΕ. Πάντως, η δήλωση 
αυτή -αν πραγματικά έγινε, γιατί 
να πάρουμε υπόψη μας ότι τη με¬ 
τέδωσε το Αθηναϊκό Πρακτορείο 
Ειδήσεων, δοκιμασμένο στην κα¬ 
τασκευή και διαστρέβλωση “ειδή¬ 
σεων” που δε συμφέρουν την αντι- 
τούρκικη στρατηγική, όπως φάνη¬ 
κε και στην περίπτωση του βομ¬ 
βαρδισμού του Σεράγεβο- η δήλω¬ 
ση λοιπόν αυτή, πέρα από τη ισχυ¬ 
ρή σοβινιστική πλευρά της τούρκι¬ 
κης ηγεσίας που καταδεικνύει, έ¬ 
γινε στη διάρκεια προεκλογικής 
τηλεοπτικής συζήτησης κάτω από 
την πίεση του Μεσούτ Γιλμάζ, ο 
οποίος έβγαινε στην Τσιλέρ από τα 
αριστερά κατηγορώντας την ότι 
“ξεπουλάει τη βόρεια Κύπρο” προ¬ 
κειμένου να κερδίσει την τελω- 
νειακή ένωση. 

ΤΑ ΜΕΤΩΠΑ 

Έχει μια ιδιαίτερη αξία να δού¬ 
με ποιες πολιτικές δυνάμεις στήρι¬ 
ξαν και ποιες καταψήφισαν τη σύν¬ 
δεση. καθώς και ποιες ήταν μεσο¬ 
βέζικες. Γιατί εκεί αποδεικνύονται 
οι σοσιαλφασίστες συνοδοιπόροι 
του πιο μαύρου φασισμού και ανα- 
δεικνύεται η ιδεολογική τους 
συγγένεια με τα κλασικά ρεύματα 
του φασισμού, είτε του ελληνικού 
είτε του ευρωπαϊκού είτε του 
τούρκικου. 

Έχουμε και λέμε λοιπόν: Υπέρ 
ψήφισαν η Σοσιαλιστική Ομάδα (με 
διαρροές), το Ευρωπαϊκό Λαϊκό 
Κόμμα και η Ένωση για την Ευ¬ 
ρώπη, ενώ κατά ψήφισε σύσσω¬ 
μη η ομάδα του Λεπέν και, βέ¬ 
βαια, όλοι σχεδόν οι έλληνες ευ¬ 
ρωβουλευτές. Λέμε “σχεδόν”, για¬ 
τί υπήρξε και μια θετική εξαίρεση, 
αυτή του Παπαγιαννάκη του Συ¬ 
νασπισμού. Παρά την ταλάντευσή 
του και την πολιτική του ατολμία, 
που εκφράστηκε με αποχή και όχι 
με θετική ψήφο, βασικά η στάση 
του ήταν σωστή, καθώς μάλιστα έ¬ 
πρεπε να συγκρουστεί με τον τουρ¬ 
κοφάγο ρώσο Αλαβάνο. 

Στην ίδια την Τουρκία η είδηση 
της τελωνειακής ένωσης προκάλε- 


σε μια ευφορία (χαρακτηριστική η 
έπαρση σημαίας στα σχολεία και 
τα δημόσια κτίρια, καθώς και οι 
πρωτοσέλιδοι τίτλοι των μεγάλης 
κυκλοφορίας τουρκικών εφημερί¬ 
δων), πλην του ηγέτη του ισλαμι- 
στικού Κόμματος της Ευημερίας 
του Ερμπακάν. Ο ακραίος αυτός ι- 
σλαμοφασίστας δήλωσε ότι όταν 
έρθει στην εξουσία μετά τις εκλο¬ 
γές, δε θα αναγνωρίσει τη συμφω¬ 
νία της σύνδεσης, έκανε λόγο για 
“νέα συνθήκη των Σεβρών” και α¬ 
πείλησε ότι «την πατσαβούρα αυτή 
θα την πετάξουμε». Επικριτικό ή¬ 
ταν ακόμη το κόμμα του Γιλμάζ, 
το Κόμμα της Μητέρας Πατρίδας, 
που έκανε λόγο για “παράδοση της 
Τουρκίας” και για “υποχωρήσεις 
της Άγκυρας στο θέμα της Κύ¬ 
πρου”. 

Αλλά και στη χώρα μας ο κεντρι¬ 
κός πρωτοσέλιδος τίτλος της Χρυ¬ 
σής Αυγής είναι πολύ εύγλωττος 
για να χρειαστεί δικό μας σχόλιο: 
“Ο Αττίλας εντός των πυλών”! 

Μια ματιά λοιπόν στα μέτωπα 
δείχνει αυτό που χρόνια τώρα λέει 
η ΟΑΚΚΕ: σοσιαλφασίστες, κλα¬ 
σικοί φασίστες και ισλαμοφασίστες 
χεράκι-χεράκι. 

ΕΝΑ ΜΕΛΑΝΟ ΣΗΜΕΙΟ 

Αυτό που δυνητικά απειλεί να τι¬ 
νάξει στον αέρα την ίδια την πο¬ 
λιτική ένωση της Τουρκίας με την 
Ευρώπη είναι οι οικονομικές συ¬ 
νέπειες της σύνδεσης. Και εδώ εί¬ 
ναι που η Ευρώπη δείχνει τον ι¬ 
μπεριαλιστικό της χαρακτήρα. 

Συγκεκριμένα, η Τουρκία μέχρι 
τώρα μπορούσε να εξάγει τα προϊ¬ 
όντα της στην ΕΕ χωρίς πολλούς 
φόρους, ενώ στα εισαγόμενα ευρω¬ 
παϊκά προϊόντα επιβαλλόταν δα¬ 
σμός από 14 ως 40%. Με την εφαρ¬ 
μογή της συμφωνίας σύνδεσης ό¬ 
μως οι δασμοί αυτοί θα καταργη- 
θούν και έτσι στο διάστημα των ε¬ 
πόμενων πέντε χρόνων υπολογίζε¬ 
ται ότι τα εισαγόμενα από την ΕΕ 
προϊόντα θα διπλασιαστούν. Η 
τουρκική οικονομία όμως βρίσκε¬ 
ται ακόμη σε φάση ανάκαμψης α¬ 
πό βαθιά κρίση και η υποδομή της 
δε θα μπορεί άμεσα να αντιμετω¬ 
πίσει τον ευρωπαϊκό ανταγωνισμό. 
Άμεση συνέπεια θα είναι επομέ¬ 
νως η επιδείνωση του εμπορικού 
ισοζύγιου σε βάρος της Τουρκίας 
στις οικονομικές της σχέσεις με 
την ΕΕ, αύξηση της ανεργίας και 
της εξαθλίωσης. Και αυτό με τη 
σειρά του σημαίνει αύξηση της ε¬ 
πιρροής του ισλαμοφασισμού, με ό¬ 
λες τις επικίνδυνες παρενέργειες. 

Αυτή είναι και η εσωτερική α¬ 
ντίφαση της τελωνειακής σύνδε¬ 
σης: Οι αρνητικές για την Τουρκί¬ 
α οικονομικές της συνέπειες μπο¬ 
ρεί να τινάξουν στον αέρα τις θε¬ 
τικές πολιτικές συνέπειες. Κι αυ¬ 
τό δε λύνεται με το 1,5 δις ΕΟυ 
(περίπου 460 δις δρχ.) που θα δώ¬ 
σει ως βοήθεια η ΕΕ στην Τουρκί¬ 
α. Η τελευταία είχε ζητήσει δια¬ 
πραγματεύσεις για την ελεύθερη 
μετακίνηση, τις συνθήκες εργασί¬ 
ας, την απασχόληση, τα κοινωνι¬ 
κά δικαιώματα και το δικαίωμα ε¬ 
γκατάστασης τούρκων εργαζόμε¬ 
νων σε χώρες της ΕΕ, αλλά αυτή 
κο'χρευσε και ανέβαλε τις διαπραγ¬ 
ματεύσεις, απορρίπτοντάς τες ου¬ 
σιαστικά. 


Διαβάσαμε στην Ελευθεροτυπία 
την Πέμπτη στις 7 Δεκέμβρη πως 
το τουρκικό υπουργείο Εξωτερι¬ 
κών δεν επέτρεψε στο ερευνητι¬ 
κό σκάφος “Σισμΐκ-1” να βγει για 
έρευνες στο Αιγαίο, προκειμένου 
να μη δημιουργηθεί ένταση στις 
ελληνοτουρκικές σχέσεις. 

Επίσης, πάλι μέσα από τον Τύ¬ 
πο είδαμε πως από τον Οκτώβρη 
έχει η ελληνική κυβέρνηση να 
διαπιστώσει παραβίαση του ενα¬ 
ερίου χώρου των 10 μιλίων. 

Η πολιτική αυτή της τούρκικης 
κυβέρνησης είναι μια απάντηση 
ειρήνης σε μια περίοδο που οι σο¬ 
βινιστικές φωνές στην Ελλάδα ξε- 
λαρυγγιάζονται ενάντια στην τε- 
λωνειακή σύνδεση της Ε.Ε. με την 
Τουρκία. 

Υπάρχει όμως και μια άλλη 
πλευρά σ’ αυτή την πολιτική: Γί¬ 
νεται σε μια περίοδο αστάθειας 
στη χώρα μας, αστάθεια που φέρ¬ 
νει η βαριά αρρώστια του Α. Πα- 


πανδρέου. Μια αστάθεια που και 
πάλι επικαλούνται οι σοβινιστι¬ 
κοί κύκλοι μπροστά στην υποτι¬ 
θέμενη... τούρκικη απειλή! 


Πρύτανης 
των ΚΝΑΤ 

συνέχεια από τη σελ. 3 

κου αναρχισμού, αλλά επειδή αυ¬ 
τός ο αναρχισμός αρνήθηκε την 
πολιτική ηγεμονία της Συγκλή¬ 
του (που καθοδηγείται απ’ το 
Μαρκάτο) και το ψευτοΚΚΕ. 
Υπενθυμίζουμε ότι ο Μαρκάτος 
εκλέχτηκε με την υποστήριξη τό¬ 
σο του ψευτοΚΚΕ όσο και του 
ΝΑΡ. 

Οι αναρχικοί παραδόθηκαν στα 
ΜΑΤ γιατί κατέλυσαν το άσυλο 
του σοσιαλφασισμού! 

ΝΕΑ ΑΝΑΤΟΛΗ 


ΠΑΡΑΣΚΕΥΗ 22 ΔΕΚΕΜΒΡΗ 1995 


ΒΟΣΝΙΑ: ΕΙΡΗΝΗ ΠΟΥ 
ΕΤΟΙΜΑΖΕΙ ΠΟΛΕΜΟ 


Το γεγονός που σηματοδοτεί τη 
νέα περίοδο στα Βαλκάνια είναι 
η εφαρμογή διπλωματικών σχέ¬ 
σεων ανάμεσα στη Ρωσία και τη 
ΒοσνίαΈρζεγοβίνη. Στις 30 Νο¬ 
έμβρη ο ρώσος διπλωμάτης Γέ- 
γκορ Γκερασίμοφ φτάνει στο Σε- 
ράγεβο και παραδίνει τα διαπι¬ 
στευτήριά του στο Υπουργείο Ε¬ 
ξωτερικών της Βοσνίας. 

Ο καθοδηγητής και προστάτης 
του σέρβικου φασισμού, “η αγία 
ορθόδοξη”Ρωσία, αναγνωρίζει για 
πρώτη φορά την ύπαρξη ανεξάρ¬ 
τητου κράτους της Βοσνίας έτσι 
όπως σχεδιάστηκε από τη συμφω¬ 
νία του Ντέιτον, ένα δήθεν ενιαίο 
κράτος. 

Ακριβώς την ίδια μέρα η Ελ¬ 
λάδα συνάπτει διπλωματικές 
σχέσεις με τη Βοσνία. 

Αυτό που στο βάθος, όμως, ά¬ 
νοιξε το δρόμο για την παραπάνω 
εξέλιξη είναι η συμφωνία ανάμε¬ 
σα στη Ρωσία και το ΝΑΤΟ για 
τον πολιτικό έλεγχο της “δύνα¬ 
μης εφαρμογής της ειρήνης” που 
θα πάει στη Βοσνία. Και λύθηκε 
με τη δημιουργία μιας συμβουλευ¬ 
τικής επιτροπής. Κάτι πιο σημα¬ 
ντικό, που ανακοίνωσε ο γάλλος 
υπουργός Άμυνας ΜΠΙοη, είναι ό¬ 
τι η συμφωνία προβλέπει τακτι¬ 
κές συναντήσεις ανάμεσα στο Βο¬ 
ρειοανατολικό συμβούλιο, το α¬ 
νώτατο πολιτικό όργανο του ΝΑ¬ 
ΤΟ, και το ρώσο απεσταλμένο Βι- 
τάλι Τσούρκιν (Χέραλντ Τρί- 
μπιουν, 29/12). 

Αντίθετα δηλαδή από τις κραυ¬ 
γές του ψευτοΚΚΕ και της “επα¬ 
ναστατικής” ουράς του στη χώρα 
μας για ΡΑΧ ΑΜΕΚΙΟΑΝΑ, τα 
γεγονότα μας οδηγούν σε άλλα 
συμπεράσματα. Γιατί το τακτικό 
κλείσιμο του βοσνιακού πολέμου 
που εκφράστηκε με τη συμφωνία 
ειρήνης δεν ήταν μια βρομοδου¬ 
λειά των ΗΠΑ που έβαλαν στην 
άκρη την Ευρώπη για να ελέγ¬ 
ξουν τα Βαλκάνια. Η ρώσικη προ¬ 
παγάνδα φαίνεται να αγνοεί τις 
έντονες διαμαρτυρίες της Γαλλί¬ 
ας, της Αγγλίας και της Γερμα¬ 
νίας ότι παραμερίστηκαν σχεδόν 
εντελώς στη διάρκεια των δια¬ 
πραγματεύσεων επί 21 ημέρες στο 
Ντέιτον του Οχάιο. Γιατί εκείνοι 
που είχαν την επίβλεψη της ανα¬ 
ζήτησης μιας συμφωνίας ειρήνης 
για τη Βοσνία ήταν οι ΗΠΑ και 
η Ρωσία (ΗβηιΙίΙ Τήόιιηβ, 2-3/12). 

Η συνέχιση του πολέμου στη 
Βοσνία που πρόκυψε από την α¬ 
προσδόκητη και λυσσαλέα αντί¬ 
σταση του βοσνιακού λαού έβαζε 
συνέχεια στο σοσιαλιμπεριαλισμό 
το καθήκον να στηρίζει ανοικτά 
το σέρβικο φασισμό και ταυ¬ 
τόχρονα ν’ αποκαλύπτεται σαν υ- 
περδύναμη του πολέμου και του 
φασισμού στη διεθνή κοινή γνώ¬ 
μη και σ’ όλες τις χώρες του κό¬ 
σμου. Το αποτέλεσμα ήταν να 
προκόψει ένα αντιρώσικο ρεύμα 
στον ισλαμικό νότο της Ρωσίας, 
με επικεφαλής τη Σαουδική Α¬ 
ραβία, το καλοκαίρι του ’95. Το 
αμερικανικό Κογκρέσο έβαζε επι- 
ταχτικά το ζήτημα της άρσης του 
εμπάργκο όπλων και θα το πετύ¬ 
χαινε αν δε μεσολαβούσαν οι να- 


τοϊκοί βομβαρδισμοί που ισχυρο¬ 
ποίησαν το φιλορώσο Κλΐντον. Η 
Ευρώπη, παρά την παχύδερμη α¬ 
νικανότητα ν’ αντιδράσει, ανη¬ 
συχούσε όλο και πιο πολύ. Η Γαλ¬ 
λία, ο πολιτικός ηγεμόνας της Ευ¬ 
ρώπης, βγήκε αποφασιστικά στο 
πλευρό της Βοσνίας σε μέτωπο με 
τον Τρίτο Κόσμο. 

Η τακτική του ψόφιου κοριού 
και της διαλυμένης υπερδύναμης 
κατέρρεε και όλα τα μέτωπα της 
Ρωσίας χαλούσαν διαρκώς απ’ 
τον έξαλλο σερβοβοσνιακό σοβι¬ 
νισμό, που ζητούσε να κατασπα¬ 
ράξει όλη τη Βοσνία και κύρια “ν’ 
αρπάξει το φίδι απ’ το κεφάλι και 
όχι την ουρά”. Να καταλάβει δηλ. 
το σύμβολο της αντίστασης, το 
Σεράγεβο. Έτσι, πρόκοψαν οι 
βομβαρδισμοί του Σεπτέμβρη που 
σταμάτησαν όταν ο Γέλτσιν απεί¬ 
λησε τη Δύση με παγκόσμιο πό¬ 
λεμο για τη “γενοκτονία των α¬ 
δελφών ορθόδοξων Σέρβων” και 
αφού το αμερικάνικο Κογκρέσο 
είχε υποχωρήσει χωρίς να δώσει 
όπλα στους Βόσνιους. 

Η Ρωσία πέρασε από την τα¬ 
κτική της ανοιχτής αντιπαράθε¬ 
σης με τη Δύση στην τακτική της 
“συνεργασίας” με τις ΗΠΑ και 
το προσωρινό κλεΐσμο του πο¬ 
λεμικού μετώπου. Άφησε μπροστά 
το ρωσόφιλο Κλΐντον να “κλεί¬ 
σει” τη δουλειά και η ίδια προ¬ 
σεκτικά αποσύρθηκε στο παρα¬ 
σκήνιο. Έναν Κλΐντον που στο 
βασικό ζήτημα υποστήριξης των 
Βόσνιων, δηλ. την άρση του ε¬ 
μπάργκο στα όπλα, ακολούθησε 
μια διπρόσωπη τακτική, αλλά πά¬ 
ντα όταν το ζήτημα έμπαινε α¬ 
ποφασιστικά πολεμούσε με όλα 
τα μέσα ενάντιά του. Κραδαίνο- 
ντας την απειλή ενός “νέου Βιετ¬ 
νάμ” τραβούσε ταυτόχρονα όλο 
τον υφεσιασμό της αμερικάνικης 
αστικής τάξης προς το μέρος της 
Ρωσίας. 

Η ύπουλη τακτική του αποκα¬ 
λύφτηκε με την αποστολή αμερι- 
κάνων στρατιωτών στη Βοσνία 
μετά τη συμφωνία “ειρήνης” που 
έφτιαξε με τους Ρώσους. Μια συμ¬ 
φωνία που δίνει στο σέρβικο φα¬ 
σισμό το 49% της Βοσνίας, την Α¬ 
νατολική Σλαβονία και το διά¬ 
δρομο της Μεγάλης Σερβίας στο 
Μπρτσκο (που ενώνει τα κατε- 
χόμενα απ’ τους Σέρβους εδάφη 
στη ΒΔ Βοσνία με αυτά της Α¬ 
νατολικής, και από κει με την ί¬ 
δια τη Σερβία) κάτω από “διεθνή 
επίβλεψη”. Ταυτόχρονα όμως δε 
δίνει άμεσα το δικαίωμα ένωσης 
των κατεχόμενων εδαφών της 
Βοσνίας με τη φασιστική Σερβία. 
Είναι μια συνθήκη “ειρήνης” που 
παραχωρεί τόσα στους σέρβους 
Τσέτνικ, ώστε να μην την γκρε¬ 
μίσουν και να ξαναρχίσουν τον 
πόλεμο, και παραχωρεί τόσα 
στους Βόσνιους, ώστε να μην τους 
δίνει το δικαίωμα να την αχρη¬ 
στεύσουν. Είναι μια ειρήνη ρώσι- 
κου τύπου, μετρημένη τόσο ώστε 
να διατηρεί τη σπίθα που να μην 
οδηγήσει όμως τώρα σε φωτιά. Γι’ 
αυτό δεν έγιναν δεκτές οι απαι¬ 
τήσεις των σερβοφασιστών για 
χωρισμό του Σεράγεβο και αγνο¬ 


ήθηκε εντελώς το δημοψήφισμα- 
φάρσα που έστησαν στο κατεχό- 
μενο τμήμα της πόλης. Λέμε φάρ¬ 
σα γιατί η συντριπτική πλειοψη- 
φία των σέρβων κατοίκων είναι 
έποικοι που μένουν σε σπίτια Βό¬ 
σνιων μετά την εκκαθάρισή τους. 
Μόνο μια μειοψηφία των κατοί¬ 
κων είναι Σεραγεβιώτες ντόπιοι. 
Γι’ αυτούς οι Βόσνιοι είπαν ότι 
τους βοήθησαν και τους φυγάδευ- 
σαν απ' τους σέρβους φασίστες. 
Στις 11 Δεκέμβρη στο ελεύθερο 
τμήμα του Σεράγεβο 3.000 Σέρ- 
βοι και Βόσνιοι διαδηλωτές φώ¬ 
ναζαν στην άλλη πλευρά «Μη 
φεύγετε. Μπορούμε να ξαναζή¬ 
σουμε μαζί». 

Μια μέρα μετά την υπογραφή 
του ειρηνικού διαμελισμού της 
Βοσνίας στο Παρίσι ο επιστήμο- 
νας-σφαγέας Κάρατζιτς ανα¬ 
κοίνωσε στο “κοινοβούλιο” του 
Πάλε ότι στη “Σέρβικη Δημοκρα¬ 
τία” (49% του εδάφους της Βοσνί¬ 
ας) η κατάσταση του πολέμου υ¬ 
ποβαθμίστηκε σε “κατάσταση 
άμεσου κινδύνου”. Εξαίρεσε τα 
προάστια του Σεράγεβο Γκρμπά- 
βιτσα, Ίλιτζα, Βογκόσκα και I- 
λιτζας που θα ενωθούν με το υ¬ 
πόλοιπο Σεράγεβο στην ελεύθε¬ 
ρη Βοσνία. Έτσι, έληξε το ζήτη¬ 
μα της πρωτεύουσας και συμβό¬ 
λου της αντίστασης των Βόσνιων. 
Όμως η συμφωνία που υπέγρα¬ 
ψαν όλοι, επειδή ακριβώς είναι 
αναγκασμένη να διατηρεί μια κα¬ 
τάσταση μη πολέμου, έχει πολλά 
τρωτά σημεία, που εύκολα μπο¬ 
ρούν να δώσουν το δικαίωμα 
στους Βόσνιους να ξεκινήσουν 
τον αγώνα για απελευθέρωση της 
χώρας τους. 

Η επιστροφή των προσφύγων 
στις εστίες τους, για παράδειγμα, 
είναι ένα ζήτημα που οι σέρβοι 
φασίστες θα εμποδίσουν με κάθε 
τρόπο. Γιατί θα ανατρέψει στην 
πράξη την εθνική εκκαθάριση και 
θα αλλάξει τον εδαφικό χάρτη. 
Ήδη αξιωματούχοι του ΟΗΕ α¬ 
νακοίνωσαν ότι 60 οικογένειες 
Βόσνιων Μουσουλμάνων διώχτη¬ 
καν απ’ τα σπίτια τους στο χω¬ 
ριό ϋυϊ)Γ3νβ στην κατεχόμενη Βό¬ 
ρεια Βοσνία, από σέρβους πρόσφυ¬ 
γες που ήρθαν από άλλες περιο¬ 
χές (ΗβπιΙίΙ Τήόιιηβ, 8/12). 

Το να ξεκινήσουν οι Βόσνιοι έ¬ 
ναν απελευθερωτικό πόλεμο ενά¬ 
ντια στους σέρβους φασίστες ση¬ 
μαίνει πρώτα να δυναμώσουν οι 
ίδιοι, και κύρια να εξοπλιστούν. 
Αυτό το γνωρίζουν καλά. Έτσι, 
το κοινοβούλιο της Βοσνίας ψή¬ 
φισε πρόσφατα ότι διατηρεί το δι¬ 
καίωμα να ακυρώσει την υπογρα- 
φείσα συμφωνία αν αυτή δεν ε¬ 
φαρμοστεί ή παραβιαστεί σε όλες 
τις λεπτομέρειές της. 

Να συσσωρεύεις σιτάρι και α¬ 
γαθά, να ετοιμάζεις τα καταφύ¬ 
γιά σου, να εξοπλίζεσαι και να 
εκπαιδεύεσαι στα όπλα: Αυτό εί¬ 
ναι το δίδαγμα όλων των κατα¬ 
πιεσμένων λαών μέσα από την πι¬ 
κρή τους πείρα. Η Βοσνία είχε δύο 
πολύτιμους δάσκαλους εδώ: το 
ρώσικο σοσιαλιμπεριαλισμό και 
το σέρβικο φασισμό. 


6400 ΚΑΘΑΡΑ 


συνέχεια από τη σελ. 1 

σφατα είχε εκτιμήσσει πως μόνο 
από το ΦΠΑ δεν αποδίδεται γύρω 
στο 1 τρις δρχ. 

Υπάρχει ακόμα το ζήτημα της 
μίζας. που έχει νομιμοποιηθεί στις 
δημόσιες προμήθειες και αποτελεί 
πηγή απίστευτου πλουτισμού σε 
βάρος του κράτους, σε ύψος που 
κανείς δεν μπορεί να υπολογίσει. 

Είναι, τέλος, οι υπέρμετροι μι¬ 
σθοί με τις συνεχείς αυξήσεις 
των ανωτάτων αξιωματικών, 
αλλά και το πρωτοφανές για 
σύγχρονο κράτος γεγονός της 
πληρωμής των παπάδων από το 
δημόσιο και όχι από την Εκ¬ 
κλησία· η μείωση αυτών των κον- 
δυλίων θα μπορούσε να δώσει επί¬ 
σης πόρους για την ανακούφιση 
του εργαζόμενου λαού. 

Στο ζήτημα του πληθωρισμού η 
κυβέρνηση έχει διαλέξει την πο¬ 
λιτική της αριθμητικής μείωσης 
του πληθοιρισμού μέσα από το χτύ¬ 
πημα του εργατικού εισοδήματος. 

Αυτή όμως είναι στο βάθος μια 


καταστροφική-αντιαναπτυξιακή 
πολιτική. Γιατί η μείωση των τι¬ 
μών του πληθωρισμού είναι απο¬ 
τέλεσμα του χτυπήματος της εσω¬ 
τερικής αγοράς, που συνοδεύεται 
από μια πτώση του λιανικού εμπο¬ 
ρίου και της παραγωγής κατανα¬ 
λωτικών αγαθών, ένα χτύπημα δη¬ 
λαδή της ελαφριάς βιομηχανίας. 

Αντίθετα, μια πολιτική αυξήσε¬ 
ων των εισοδημάτων των εργαζο¬ 
μένων θα ανέβαζε την κατανάλω¬ 
ση και θα τόνωνε σημαντικά το ε¬ 
μπόριο και την ελαφρά βιομηχανί¬ 
α, πράγμα που θα έδινε μια πραγ¬ 
ματική αύξηση του ΑΕΠ, και μέσα 
απ’ αυτή την αναπτυξιακή πλευρά 
τη μείωση του δημόσιου χρέους σαν 
ποσοστού στο ΑΕΠ και την πραγ¬ 
ματική σύγκλιση με την Ε.Ε. 

Να γιατί μια πολιτική πραγμα¬ 
τικών αυξήσεων με κέντρο την ε¬ 
νίσχυση των εισοδημάτων των πιο 
εξαθλιωμένων στρωμάτων της ερ¬ 
γατικής τάξης και του εργαζόμε¬ 
νου λαού είναι μέρος μιας συνολι¬ 
κής πολιτικής ειρήνης, ανάπτυξης 
και δημοκρατίας. 


ΒΥΖΑΝΤΙΝΗ ΔΙΑΔΟΧΗ 


συνέχεια από τη σελ. 1 

ό,τι μπορούν για να τους υπονομεύ¬ 
σουν, είτε εξουδετερώνοντας τον έ¬ 
να με τον άλλο είτε προωθώντας στο 
τέλος έναν τρίτο. 

Ήδη βγάζουν μπροστά όσο μπο¬ 
ρούν τον Τσοχατζόπουλο και αξιο- 
ποιούν το χρόνο παράτασης που τους 
δίνει ο Κρεμαστινός με τον “αγώ¬ 
να” του στο Ωνάσειο για να τον κα¬ 
θιερώσουν λιγάκι. Γι’ αυτό του έδω¬ 
σαν “αέρα” στη συνάντηση κορυφής 
στην Ισπανία, έστησαν ένα υπουργι¬ 
κό συμβούλιο προηγούμενα για να 
δώσουν κύρος στην αποστολή του 
και κύρος στην αναπληρωματική 
πρωθυπουργία του. 

Ταυτόχρονα, έβαλαν ξαφνικά το 
Γιωργάκη (Παπανδρέου) στο παιχνί¬ 
δι και τον έστειλαν στο Στεφανό- 
πουλο σα θεσμικό συνομιλητή. Για 
να το πετύχουν αυτό, έκαναν την εκ¬ 
πληκτική ανακάλυψη ότι μόνο ο 
Γιωργάκης, επειδή είναι γιος του Α- 
ντρέα, μπορεί να βρει την κατάλλη¬ 
λη στιγμή για να πει στον πατέρα 
του ότι πρέπει να παραιτηθεί. 

Με τη συνηθισμένη τους δηλαδή 
τέχνη να ανακατεύουν τα προσωπι¬ 
κά με τα πολιτικά προβλήματα και 
τους αστικούς θεσμούς με τους βυ¬ 
ζαντινούς έδωσαν στον ανύπαρκτο 
ως χθες Γιωργάκη τη δυνατότητα να 
είναι ο ρυθμιστής του χρόνου έναρ¬ 
ξης της διαδικασίας διαδοχής. 

Αυτή βέβαια η χρήση του Γιωργά¬ 
κη θα ισχύει μόνο για όσο ζει τυπι¬ 
κά ο Παπανδρέου. Σε μια όμως τέ¬ 
τοια περίπτωση μπορεί κανείς να 
καταλάβει πως όλη η κατεύθυνση 
της διαδοχής θα εκπονείται από την 
εντατική του Ωνάσειου μέσα από υ¬ 
ποδείξεις του άρροιστου στο γιο του, 
που θα γίνονται δίχως παρουσία άλ¬ 
λων πολιτικών παραγόντων. 

Η κοινοβουλευτική ομάδα του 
ΠΑΣΟΚ, πάντα υποτακτική στους 
χειρισμούς της λαλιωτικής συμμο¬ 
ρίας, σταμάτησε κάθε δυναμική διεκ¬ 
δίκηση της επιτάχυνσης της διαδι¬ 
κασίας αντικατάστασης, όταν πήρε 
κάποια πολύ αόριστη διαβεβαίωση 
ότι αυτή θα ξεκινήσει στα μέσα του 
Γενάρη, ενώ δεν αντέδρασε για την 
ανάθεση στο Γιωργάκη αυτής της ο- 
λότελα κρίσιμης αποστολής. Μπρο¬ 
στά σε αυτή της την υποχώρηση ξα- 
ναδυνάμωνε η φήμη που έσπειραν οι 
κομματικοί διάδρομοι ότι ο πρωθυ¬ 
πουργός θα περιγράφει από την Κ. 
Επιτροπή. 

Ασφαλώς πάνω εκεί θα γίνει η πιο 
μεγάλη μάχη. Αν υπάρχει ισχυρός 
κίνδυνος πλειοψηφικής εκλογής Ση¬ 


μίτη, εκτιμάμε ότι οι Λαλιωτικοί θα 
προωθήσουν γραμμή ρήξης ή απει¬ 
λής για ρήξη ανάμεσα στο κόμμα και 
την κοινοβουλευτική ομάδα. 

Τέλος, πρέπει εδώ να σημειώσου¬ 
με τον ανελέητο τρόπο με τον οποίο 
οι ρωσόδουλοι σκοτώνουν τα χαμέ¬ 
να κουτσά τους άλογα. Αναφερόμα¬ 
στε εδώ στη Λιάνη, που πρώτος βγή¬ 
κε να της ρίξει τις πέτρες ο Λαλιώ- 
της μέσω του Κωστόπουλου. 

Ο λιθοβολισμός της άρχισε από 
την ώρα που έγινε φανερό ότι ο αρ¬ 
χηγός τέλειωνε. Και εφόσον αυτή ε- 
ξαιτίας της γενικευμένης λαϊκής α¬ 
ντιπάθειας δεν πρόλαβε να σταθεί 
σα διάδοχος πριν το θάνατό του, δη¬ 
λαδή να επιβιώσει ανεξάρτητα από 
αυτόν, έπρεπε να εκτελεστεί και να 
θαφτεί μαζί του. 

Ασφαλιός το άθλιο πολιτικό τέ¬ 
λος αυτού του γύναιου μόνο ευχαρί¬ 
στηση μπορεί να δίνει στο λαό, ό¬ 
μως ο τρόπος εκτέλεσής της δείχνει 
πόσο διαρκώς ανανεωμένη, ευέλιχτη 
και αδίσταχτη είναι η σοσιαλφασι- 
στική πολιτική. 

Αυτό δείχνει ότι τα δύσκολα εί¬ 
ναι ακόμα μπροστά μας. Η περίοδος 
της διαδοχής δεν ξεκινάει με το θά¬ 
νατο του Παπανδρέου, αλλά με την 
εκλογή του διαδόχου. Η πηγή της 
μόνιμης αναταραχής θα βρίσκεται 
στο γεγονός ότι οι ρωσόδουλοι δε 
θα μπορούν να ελέγχουν τη στρατη¬ 
γική του ΠΑΣΟΚ όπως πριν, οπότε 
θα υποχρεωθούν σε βάναυσες κι¬ 
νήσεις. Επειδή η φυσική κίνηση των 
πραγμάτων δε θα τους ευνοεί, οι ρω- 
σόδουλοι θα κινούνται συντονισμέ¬ 
να στο εθνικό και στο εσωτερικό ε¬ 
πίπεδο. Τα τρία μικρά αντιευρωπαϊ- 
κά κόμματα και ο ορθοδοξοφασίστας 
Έβερτ λίγο-πολύ θα συντονίζονται 
σ’ αυτή τη μάχη για να εμποδίζουν 
τις ομαλές, συνταγματικά και κατα¬ 
στατικά νόμιμες και δημοκρατικές 
λύσεις. 

Όμως η εξέλιξη μπορεί τώρα να 
είναι νικηφόρα για το λαό, όσο δύ¬ 
σκολη και αν είναι η εποχή που έρ¬ 
χεται, όσο βίαιες μορφές και αν πά¬ 
ρει η ριόσικη επέμβαση στην Ελλά¬ 
δα. 

Σημ.: Πρέπει να προσεχθεί πόσο ευ¬ 
γενικά συμπεριφέρθηκαν οι ρωσό- 
δουλοι στον Τσοβόλα και τη διασπα- 
σούλα του. Στην ιδρυτική ομιλία αυ¬ 
τός ήταν ένας άρρωστος μουσολινί- 
σκος, που είπε και τη φρασούλα- 
κλειδί: “Μια Ευρώπη ενωμένη από 
τον Ατλαντικό ως τα Ουράλια”, δη¬ 
λαδή μια ρώσικη Ευρώπη. Εκεί κα¬ 
τάντησε ο σοβινιστάκος. 





